text:
Ainda e kier pretende cu AVP lo a logra un SURPLUS den 2018 conforme normanan di ley LAFT y CAFT
Segun Parlamentario Endy Croes cu Parlamentario Marlon Sneek ta wak pitufo of ta dal piedra. Otro mi no por pensa di su persona. Marlon Sneek recientemente a declara den conferencia di prensa, cu si a sigui e maneho di Mike Eman y AVP lo a logra un Surplus den aña 2018 di acuerdo cu e ley di LAFT cual ta stipula un Surplus di 0.5% cual ta igual na 25 Miyon florin. Increibel cu Marlon Sneek a sinta den mesun reunion cu ami a sinta na Juni momento cu CAFT tabata na Aruba.
Den e reunion ey Marlon Sneek no ta habri su cos di papia pero a keda keto y tuma tur e golpi cu presidente di CAFT a basha riba e “vorige regering”. Of bo ta homber of bo ta muhe pero bo no por ta mita mita. Awe Marlon tin masha splicacion pa e maneho desastroso di Mike Eman. Den reunion cu CAFT e tabata “muisstil”. Presidente di CAFT a splica su dilanti cu e debe nacional a crece di tal forma e ultimo 8 añanan unda AVP a mas cu redobla esaki di 41.7% pa alrededor di 90%. Interes cu Aruba mester paga den 2018 ta 216 MIYON florin cual ta igual na 600 mil florin pa cada dia. Marlon a keda stil stil!!
Raymond Gradus a menciona y nos tin e grabacion, cu un baby cu nace awe tin un debe di Afl. 40 mil riba su cabez. Tristo Marlon, dicon bo no a reacciona e ora ey? Gradus textualmente na palabra: “Aanjagen van Economische groei door schuld op te bouwen werkt niet voor een kleinschalig economie en dit is nu bewezen. Onze Conclusie is dat het niet heeft gewerkt”. Marlon Sneek, muisstil!!! Raymond Gradus a splica tambe cu enberdad AVP “NO a logra e norma di 2017 cual mester tabata un deficit di 0.5% di acuerdo cu ley di LAFT pero esaki a resulta di ta 2.6% mas e deficit di 0.5% a alcansa 3.1% cual ta igual na un deficit di 155 MIYON pa locual ta trata aña 2017”. “De Norm 2017 is BUITENBEREIK”. Marlon Sneek di AVP tabata muisstil atrobe.
Mi tabata den e mesun reunion ey y ta pesey mi por papia. Marlon Sneek den nomber di AVP a sinta tuma tur e golpi manera un mucha manda di zesde klas sin reacciona y defende nan maneho. Awe Marlon kier sali pafor casi 2 luna despues y kier splica cu si a sigui e maneho di Mike Eman lo a haal tur norma incluso e Surplus di 2018. Ken por kere e manipulador y mentirosonan asina? No solamente manipulador pero alaves un cobarde masha grandi.
Den reunion cu e Hulandesnan ora nan a splica na placa chikito e “desaster financiero” cu boso di AVP a ocasiona, bo no a reacciona y para pa boso maneho pero manera un gran cobarde a guli tur cos manda abao. Awe bo kier ta “HULK” specialmente den boso prensanan cumpra manera Speed. Grita tambe cu e ta orguyoso di a fungi 8 aña den Parlamento. Het kan verkeren!! Endy Croes ta termina bisando cu otro siman e lo pluma Marlon Sneek. Gañamento a yega su limite!!!


c: text/html

text:
BarbaRosa
“November : luna di BarbaRosa na Santa Rosa”
“Santa Rosa cu projecto di conscientisacion pa e salud di e ser masculino”
Oranjestad- November ta conocir mundialmente como e luna di salud di e ser masculino, unda cu hombernan full rond di mundo ta laga nan barba of mustashi crece pa asina simbolisa nan sosten na e conscientisacion mundial di e salud di e ser masculino y alabes conmemora tur e hombernan cu ta luchando y cu a perde e lucha contra di cancer.
Mirando e importancia di e causa aki Santa Rosa a dicidi di uni forsa y contribui na e conscientisacion di e salud di e ser masculino, specialmente riba e lucha contra di cancer.

robotstxt: allowed

filter: keep


text:
WILLEMSTAD — Preparashonnan ta kanando den ful swing pa tur kos ta kla pa dia 27 di mart próksimo e selekshon nashonal di Kòrsou enfrentá Montserrat den e wega di eliminatorio pa mundial Rusia 2018. E partido aki lo tuma lugá djabièrnè 27 di mart pa 8’or di anochi den stadion Ergilo Hato (SDK). Pa e partido aki por kumpra karchi na FFK di 8’or di mainta pa 12’or di merdia i 2’or di atardi pa 5’or di atardi. Karchinan di VIP lo ta optenibel solamente na FFK. Tambe tin karchi disponibel na Beep Beep, Pòmp di gasolin Sta Maria i Botika Mampuritu (Sta Rosa).
Aktualisá (25-03-2105): Guyon Fernandez na ultimo ora a kanselá su partisipashon ku e selekshon, miéntras ku Ashar Bernardus a keda añadí na e selekshon
Selekshon definitivo pa partido kontra Montserrat:


text:
Prosedura di Keho Fundashon Mariadal
Fundashon Mariadal ta lucha pa por traha di forma mas profeshonal posibel i pa laga ekontaktonan ku nos organisashon kana mas lihé. Lo tin momento ku nos no a realisá loke ta spera di nos òf di loke por a spera di nos. Den un kaso asin’aki, entrega di un keho por brinda un solushon.
E prosedura di keho di Fundashon Mariadal ta destiná prinsipalmente pa restablesé erelashon entre e tur e partidonan konserní kaminda esaki ta nesesario pa medio di mediashon.
E funshonario di keho lo ta e promé persona di kontakto na momentu ku un keho drenta. Banda di e mediashon di e funshonario di keho, tambe tin e posibilidat pa e Komishon di kehonan atendé e keho.
Un bista riba algun karakterístika importante di nos prosedura di keho:
o E prosedura di keho ta grátis.
o Ora ta tuma i trata un keho, ta purba haña protehá e privasidat personal di e personanan envolví, mas tantu posibel.
o Kada persona ku ta envolví den e kaso di keho mester trata ku koutela. Tur informashon i dokumento ku keda entregá na nan ta kai bou di nan obligashon di konfidensialidat.
o E prosedura no ta pa trata reklamo. Kehonan ku ta enserá un reklamo òf ku por kondusí na un reklamo, mester wòrdu tratá segun e prosedura ku e aseguradó di responsabilidat di Fundashon Mariadal ta indiká.
Artíkulo 1 Kontenido di keho
Pa e keho bini na remarke pa wòrdu tratá, e mester ta relashoná ku kuido òf servisio di un òf mas persona ku ta laborá na Fundashon Mariadal komo un hospital, kas di kuido òf organisashon ku ta duna servisio médiko.
Artíkulo 2 Ken por entregá un keho
E persona ku su interesnan ta wòrdu afektá direktamente por entregá un keho, un representante di e persona aki òf si akaso e persona aki a fayesé, su herederonan direkto i / òf su (eks) kompañero di bida.
Artíkulo 3 Kon ta entregá un keho
3.1 Por entregá un keho di forma verbal serka e funshonario di keho. E datonan pa tuma kontakto ku e funshonario di keho ta wòrdu menshoná mas abou.
Tambe por entregá un keho por eskrito, dor di yena un formulario pa keho (disponibel na Papiamentu, Ingles, Spañó i Hulandes. E formulario ta optenibel na resepshon di Prosedura di Keho Fundashon Mariadal hospital, na e departamentunan di enfermeria i riba nos wèpsait www.fundashonmariadal.org.
Despues di yena e formulario por tir’é den e buzon na entrada prinsipal di hospital pa e Komishon di kehonan, por manda esaki via pòst na atenshon di Komishon di kehonan Fundashon Mariadal, Pòstbùs 359 Kralendijk, Boneiru òf por manda un i-meil pa klachtencommissie@fundashonmariadal.org.
3.2 Denter di un siman despues ku e keho verbal òf por eskrito drenta, e Komishon di kehonan ta manda un komprobante bèk pa indiká ku a risibí e keho.
Artíkulo 4 E funshonario di keho
4.1 E funshonario di keho ku ta tuma un aktitut independiente, ta drenta den kontakto individualmente ku e partidonan envolví manera ku e risibí e keho, pa chèk si nan ta deseá mediashon i si esaki ta posibel den e kaso.
4.2 Durante mediashon, e funshonario di keho ta trata na diskutí e malkontentu ku tin komo base pa e keho, den un kombersashon habrí entre e persona ku a entregá e keho i esun ku e keho ta regardá su komportashon. E personanan envolví por tin sosten / asistensia durante e kòmbersashon aki.
4.3 E keho ta keda trata ku mediashon di e funshonario di keho si e persona ku a entregá e keho indiká ku e ta sufisientemente satisfecho ku e kòmbersashon i ku e no ta deseá pa profundisá mas den e kaso di keho. E funshonario di keho ta registrá e mediashon.
4.4 E puesto komo funshonario di keho sin embargo no ta ekskluí ku e persona mester ehekutá otro tareanan, pasobra ta un kòntrakt di trabou e tin ku Fundashon Mariadal.
4.5 Den kaso ku konosementu personal di e persona ku ta entregá e keho òf ku e komportashon ku a kondusí na e keho ta stroba un aktitut imparsial, ta pasa e mediashon den man di un miembro di Komishon di kehonan òf di un persona ku e Komishon indiká.
Artíkulo 5 Komishon di kehonan, atendementu di e kaso
5.1 Den kaso ku no ta deseá mediashon òf no a yega na un resultado, e funshonario di keho ta manda e keho den man di e Komishon di kehonan. Durante e periodo aki, e funshonario lo keda e persona di kontakto pa esun ku a entregá e keho.
5.2 E Komishon di keho ta hasi un investigashon i ta kolektá e informashon nesesario, entre otro, si mester i si e persona ku a entregá e keho ta pèrmití esaki, tambe e ekspediente médiko. Tur persona ku ta laborá na Fundashon Mariadal tin en prinsipio obligashon pa koperá ku esaki.
5.3 E Komishon di kehonan ta duna tantu e persona ku a entregá e keho, komo esun ku e keho ta regardá oportunidat pa wòrdu skuchá. Esaki por tuma lugá di forma verbal òf por eskrito. E personanan envolví por hasi uzo di un sosten / asistensia si nan ta deseá esaki.
5.4 Atendementu di e kaso dor di Komishon di kehonan por yega na un dje próksimo resultadonan:
a) e keho no ta bálido1;
b) e keho no tin base;
c) e keho ta hustifiká.
E Komishon di kehonan por deklará un keho parsialmente hustifiká i parsialmente sin base tambe. E ta motivá e resultado i kaminda ta posibel ta duna rekomendashon huntu kuné.
5.5 E Komishon di kehonan ta duna un resultado por eskrito denter di ocho siman despues ku nan a risibí e keho. E Komishon di kehonan por prolongá e periodo aki indikando e tèrmino den kua lo bai duna un resultado na e persona ku a entreg’é keho i esun ku e keho ta regardá. E motibu(nan) pa kua ta prolongá tambe ta keda menshoná den e komunikado.
5.6 E Komishon ta duna e resultado na e persona ku a entrega keho, esun riba kua su komportashon e keho ta basá, e persona ku tin responsabilidat final riba e departamentu konserní i e Konseho di atministrashon.
Artíkulo 6 Konsekuensianan basá riba e deklarashon di keho
6.1 Un luna despues di a risibí e resultado di e keho, e Konseho di atministrashon di Fundashon Mariadal ta informá e persona ku a entrega keho, esun riba kua su komportashon e keho ta basá i e persona ku tin responsabilidat final riba e departamentu konserní, por eskrito, si lo tuma medidanan a base di e resultado aki si òf nò. Den kaso ku ta si, kua e medidanan ta.
1 E echo ku un keho no ta bálido ta por ehèmpel si esun ku ta entregá e keho, no ta niun di e personanan menshoná den artíkulo 2 òf si ta trata di kuido òf servisio duná dor di un otro persona ku no ta laborá na Fundashon Mariadal. Prosedura di Keho Fundashon Mariadal
6.2 Den kaso ku desviá for di e periodo indiká di un luna, menshoná den 6.1, e Konseho di atministrashon di Fundashon Mariadal lo informá i motivá na e personanan menshoná den 6.1, indikando e tèrmino den kua e Konseho di atministrashon lo hasi su punto di bista konosí na nan.
Artíkulo 7 E Komishon di kehonan: formashon, nombramentu, manera di traha i kapasidatnan
7.1 E Komishon di kehonan ta konsistí di tres òf sinku persona. E presidente independiente di e Komishon di kehonan ta un persona pafó di e organisashon. E otro miembronan di komishon ta trahadó nan di Fundashon Mariadal.
7.2 Miembronan di e Hunta Direktiva, Konseho di atministrashon, e komishon FONA (òf un komishon similar) i e funshonario di keho ta wòrdu ekskluí komo kandidato ku por ta den Komishon di kehonan.
7.3 Ta nombra un miembro di e Komishon di kehonan en prinsipio pa un periodo di 3 aña. Despues di esaki por bolbe nombra nan te un máksimo di dos biaha.
7.4 Un miembro di Komishon di kehonan teniendo kuenta ku e kondishonnan pa formashon, ta wòrdu nombrá i retirá dor di e Konseho di Atministrashon. Tantu na nombramentu komo na momentu di retiro, ta skucha e Komishon di kehonan, a lo ménos si ta trata di un kibramentu – pa kualke motibu- di e relashon di trabou ku Fundashon Mariadal.
7.5 Por kita miembresia di un miembro di Komishon di kehonan, den kaso ku e ta deskuidá su tareanan òf pa otro motibunan importante ku ta stroba e kumplimentu komo miembro di ta rasonabel manera ta spera. Un retiro asin’aki, mei mei di e periodo, ta tuma lugá dor di e Konseho di Atministrashon i ku rekomendashon di mínimo dos miembro di e Komishon di kehonan.
7.6 E Komishon di kehonan ta reuní por lo ménos 4 bes pa aña i tur otro biaha ku ta nesesario pa ehersé e tareanan bon.
7.7 Na fin di un aña (kalendario), e Komishon di kehonan ta entregá un relato di aña na e Konseho di atministrashon. E relato aki no ta kontené informashon ku por kondusí bèk na ningun persona individual.
7.8 E Komishon di kehonan ta kapasitá pa atendé kehonan ku a wòrdu entregá i ku no a yega na un solushon / resultado durante di mediashon.
7.9 Durante tratamentu di un keho, niun miembro di komishon riba kua su komportashon e keho ta basá, òf ku tin relashon ku e departamentu kaminda e keho a originá, no por partisipá
7.10 Den kaso ku e komportashon riba kua e keho ta basá, ta, tabata òf por kondusí na pago di daño i perhuisio, e Komishon di kehonan ta trata solamente e komportashon. Nan no ta duna sentensia tokante pago di dañonan hasí.
E prosedura di keho a bini na vigor den 2011 i a wòrdu adaptá na mei 2013. E por wòrdu modifiká òf kanselá dor di e Konseho di atministrashon di Fundashon Mariadal.


text:
Ministerio di Trafiko. Transporte i Planfikashon Urbano (VVRP) a sinta na mesa ku Parke Tropikal.
Willemstad – Resientemente direktor di Curacao Zoo & Botanical Garden (Parke Tropikal), señor Bert Isenia a ekspresa su mes, pa via di diferente medio di komunikashon, di un forma fuerte kontra di e atenshon risibi sekra departamentonan di ministerio di Trafiko, Transporte i Planifikashon Urbano (VVRP).
Despues di a kondusi un investigashon interno, representantenan di servisio di Maneho di Tereno (Domeinbeheer) huntu ku represantenan di ministerio di Salu, Medio Ambiente i Naturalesa, a aserka señor Isenia pa asina tende di dje kiko ta su prekupashon di un forma ofisial.
Durante e kombersashon a bini diferente punto dilanti, esakinan ta entre otro e echo ku
- E area rondo di Parke tropikal ta un area ku tin diferente dam, kual pa diferente motibu no ta funshonando manera debe ser. Esaki ta pone ku na momentu ku hopi awa kai e awa ta bin termina den Parke Tropikal.
- Parke Tropikal tin un “beheersovereenkomst” ku Gobiernu ya di basta tempu, kual no ta indika bon kla kua ta grens di nan tereno. Esaki ta stroba e parke pa yega na sierto permitnan ku ta nesesario pa sigui desaroya.
- Parke Tropikal for di aña 2011 a bin ta aserka Gobiernunan di turno ku entre otro e puntonan ariba menshona sin por a yega na un solushon.
E kombersashon aki a finalisa kaminda partidonan a hasi palabrashonnan pa asina yega na solushonnan nesesario riba termino kortiku. A palabra ku organisashonan konserni lo hasi eherisionan nesesario pa asina por defini grens di e tereno di Parke Tropikal. Tambe lo aserka un eksperto pa asina analisa e Sistema di dam den e area i bini ku rekomendashonan pa asina remedia e situashon na momentu di hopi yobida. Despues di atende e puntonan ariba menshoan kual e keda identifika komo esnan di mas urgensia Gobiernu huntu ku Parke Tropikal lo sigui atende demas puntonan ku a keda trese dilanti den e kombersashon.
Minister di Trafiko, Transporte i Planifikashon Urbano señora Zita Jesus-Leito ta lamenta ku e asuntu aki a tuma asina tantu tempu i ta di opinion ku e palabrashonnan hasi mester por soru pa yega na un solushon rapidamente.


text:
Diamars atardi den area di corte un homber papia spaƱo turista tabata tin un botin cu miles florin cune a keda atraca pa un homber color cla desconoci cu a pasa ranca e tas bay cune.
E homber a core tras di e sospechoso y bati alarma na polis y patruya di Oranjestad a presenta pa papia cu e persona y el a informa autoridad cu e sospechoso a sconde den e luga. Di biaha polis a logra drenta e ex edificio unda e gym tabata ta y topa cu e sospechoso y e tas cu e miles florin aden pero tabata falta un paspoort cu e turista a haya falta. Polis a detene e sospechoso di biaha y a conseha e persona bay warda pa entrega un denuncia.


text:
Huidige artikelen
dinsdag 29 november 2016 - Departamento di Impuesto lo sigui duna servicio na tur oficina di gobierno den e dianan aki
Cu excepcion di diabierna awor cu lo ta cera pa publico
ORANJESTAD – Relaciona cu interupcion di servicio na e oficinanan di gobierno den diferente districto durante e dianan 30 di november te 7 di december, Departamento di Impuesto kier a aclarea cu e interupcion di servicio aki no ta conta pa Departamento di Impuesto.
Departamento di Impuesto lo sigui duna servicio manera custumber durante e dianan menciona cu excepcion di diabierna awor, dia 2 di december. Diabierna awor tur oficina di Departamento di Impuesto lo ta cera pa publico.
Gerencia di Departamento di Impuesto
29 di november 2016


text:
maandag 3 april 2017 - 19.392 Cliente no a entrega e declaracion di inkomstenbelasting 2015
ORANJESTAD – Manera conoci, Departamento di Impuesto a otorga e formulario di declaracion di inkomstenbelasting di aña 2015 dia 1 di oktober 2016. Pa ley, e fecha final di entregamento tawata 1 di december 2016. Pa e clientenan cu no a alcansa pa entrega e declaracion na tempo, Departamento di Impuesto a prolonga e termino cu 6 luna mas, pues te cu 1 di juni 2017.
No tur cliente a entrega declaracion
Apesar cu e fecha final di 1 di juni 2017 no a yega ainda, toch ta importante pa trece dilanti cu 17.659 cliente a cumpli debidamente cu nan obligacion legal di entrega nan declaracion di inkomstenbelasting y Departamento di Impuesto ta aplaudi y gradici e clientenan aki. Na otro banda, un total di 19.392 cliente no a entrega nan declaracion di inkomstenbelasting 2015.
Campaña di ayudo
Si acaso tin cliente cu tin mester di ayudo pa yena su formulario, e personal di Departamento di Impuesto lo por dun’e ayudo pa cu e yenamento. Tur fin di luna Departamento di Impuesto tin su campaña di duna asistencia den districto y ta recomendabel pa haci uzo di e oportunidad aki.
‘First in, first out’
Departamento di Impuesto ta procesa tur cobransa definitivo segun e fecha cu e declaracion a wordo entrega. Ta mantene pues e regla ‘First in, first out’. E declaracionnan cu wordo entrega prome lo wordo procesa prome tambe. Esaki ta nifica cu mas trempan un cliente entrega su declaracion, mas lihe e por haya restitucion, si acaso esaki ta aplicabel.
No lo duna mas prolongacion di termino
Mirando e cantidad grandi di cliente cu ainda falta pa cumpli cu nan declaracion, Departamento di Impuesto ta haci un apelacion na e clientenan aki, pa entrega e declaracion mas lihe posibel y no warda te na ultimo.
E cliente cu ta depende di un oficina di accounting y/of consehero fiscal pa atende cu su declaracion, ta consehabel pa e delibera cu su consehero na tempo, pa asina e no cay laat cu e entregamento di su declaracion. Esaki ta hopi importante pa tene na cuenta, ya cu Departamento di Impuesto no lo bay prolonga e termino mas. Esaki ta nifica cu dia 1 di juni 2017 ta keda e ultimo dia pa entrega e declaracion y e ta conta pa e clientenan mes, e oficinanan di accounting y e conseheronan fiscal.
Ta bay bira sumamente druk
Departamento di Impuesto ta premira cu lo bay bira sumamente druk den e periodo di 1 di juni y e tempo di espera pa wordo atendi tambe lo bira mas largo, locual por causa inconveniencia y/of frustracion innecesario pa e cliente.
Pesey ta importante pa no keda pospone e entregamento di e declaracion y actua mas lihe posibel. Asina por evita e situacion no agradabel aki.
Gerencia di Departamento di Impuesto
3 di april 2017


text:
ORANJESTAD (AAN): Dialuna marduga, un biaha mas, a drenta informacion cu boto a drenta y a keda pega riba e rif na Santana di Cacho. Un boto tipo ‘ speed boat ‘ a keda pega na costa y esnan abordo a baha y disparce den vecindario.
No ta conoci si ta trata di droga, arma of cantidad grandi di hende cu a bin abordo. Polis a sera e area completo di Sero Colorado / Colony pa asina tira bista pa esnan cu por a yega abordo di e lancha.
Por a mira cu tabata tin un jerrycan yena cu gasoline abordo. Polis a haci control riba tur esnan cu nan por a topa den area pa wak si por a tende of mira algo.
E personal di Kust Surveillance durante nan patruya a topa cu e boto. Asina a bati alarma pa manda mas unidad pa duna un man. Claramente por mira cu e radar no a capta e señal di e boto. El a yega ten a tera y esnan abordo a baha bay lagando e boto pega den seco.
E personal di Kust Surveillance a drenta den lama y pega kabel of cabuya y trek e boto yega mas cerca na tera. Asina a logra bay abordo. Aunke tin patruyanan den oranan di anochi, tog e botonan ta keda drenta y poco biaha ta garando esnan cu ta abordo.


text:
-
Contact
- lionel_326@hotmail.com
Urgente: ta buska hendenan ku ke gana plaka kèsh ku polítika!
Reading Time: 9 minutes
Dia 30 di sèptèmber próksimo lo bai tin elekshon parlamentario atrobe, kaminda 120.657 hende lo tin derechi di vota riba un di e 20 partidonan polítiko ku lo bai purba nan suerte pa drenta gobièrnu i hasi loke semper nos a hasi den polítika: tuma hende hasi!
Dikon mi ke bai elekshon?
Spònser:
Miembronan di Parlamento
Tuma bon nota: den mi partido no tin kuent’i hòrta asiento bai kuné. E úniko asiento ku bo por bai kuné t’esun ku bo a bin kuné fo’i kas di bo mama!
Ministernan
Tarea di ministernan ta simplemente kana h*de, saka potrèt aki aya, biaha, hasi dushi, basilá! Lo bo tin ku bai diferente ‘talk show’ i splika ki plan bo tin komo minister, djis pa tuma hende hasi. Lo ta bon si den sierto okashon bo por ‘pone òrdu’ kaminda tin hopi desòrdu. Pueblo lo bati man p’abo mas fásil asina, maske tras di kortina bo ta hòrta miónes di plaka i regla pastechi pa abo, bo kasá i hinter bo famia! Tur djaweps lo tin konferensha di prensa kaminda bo ta simplemente kome buskuchi i bebe kòfi den un ambiente ameno ku miembronan di prensa. Partido mes lo sòru kumpra medionan di prensa, lokutor i analistanan di e medionan di komunikashon pa asina yuda tapa bainanan ku bo hecha!
Personanan ku abilidatnan spesial
Dia 30 di sèptèmber próksimo lo bai tin elekshon parlamentario atrobe, kaminda 120.657 hende lo tin derechi di vota riba un di e 20 partidonan polítiko ku lo bai purba nan suerte pa drenta gobièrnu i hasi loke semper nos a hasi den polítika: tuma hende hasi!
Djaluna awor, esta mañan mainta for di 9:00 am, partidonan ku ke partisipá na elekshon benidero mester presentá nan lista i esnan ku no tin asiento aktualmente mester presentá komprobante di pago di dos mil florin pa por partisipá na elekshon. Mi tambe ke bai partisipá na elekshon i un djis aki lo mi splika bo dikon. For di djamars último mester a mèldu pa por haña orario pa presentá lista djaluna, pero ami ta bai ‘bypass’ tur e rekesitonan ei ku djis un yamada telefóniko. Lo mi mester traha un lista polítiko ‘awe awe’ si, pa nos por bai entregá lista mañan ku ‘brassband’, show di motosaikel, desfile ku ‘cheerleaders’ i hinter un show di sirko.
Dikon mi ke bai elekshon?
Kòrsou aktualmente ta den un fase kaminda mayoria di e pueblo no ta kere den polítika mas. Mayoria hende no sa mas pa ken nan mester vota. Yen hende nèkdó tin den polítika. Nan ta retirá, bin bèk, bai kria yuana, bin bèk, retirá atrobe, bira minister, despues subi lista pa salba partido, retirá atrobe, bira direktor di kompania te ora nan pèrdè trabou, bin bèk, retirá fo’i polítika atrobe, despues lanta partido nobo ku ‘billboard’ ku kos den ménos ku un siman, bin buska mas manera pa pompa pueblo, anto pa straño ku parse, hende ta vota pa nan. Pa e motibu ei p’e próksimo elekshon den 2016 lo bai tin vários partido ku lo bai lanta manera ‘paddestoel’ pasó ainda tin mansa pa saka pastechi!
Aki bo por mira un lista kreá pa Sr. Ovilio ‘Liio’ Capriles, ku un kantidat total di 19 partido polítiko ku kier bai elekshon. Tin un partido mas ku no ta riba e lista akibou ku yama Movement R-16. (E nòmber ta zona mas manera motor di outo i no un partido polítiko.) No ta tur lo logra risibí e kantidat di 870 voto/firma di sosten, pero n’e kantidat so bo por mira ku sea nos ta mal dividí, òf Kòrsou tin hopi pastechi pa parti.
Ta bon konosí pa nos tur ku polítika despues di iglesia, ta un tremendo manera pa bo traha plaka, saka diferente benefisio, sera un bon penshun, anto bira popular tambe (aunke kisas ku mal nòmber, pero ta ken ta preokupá ku esei awendia? Prinsipalmente pasó e pueblo votadó, no ta altura di nada ku ta pasa den su pais. Pues fásilmente un polítiko por para bo tras, hinka pal’i basora largu den bo atras sin hunta niun tiki vaselin, despues pasa bo dilanti, smail papia bunita ku bo, i bo ta bolbe vota p’e! Pues e kos ta keda manera kos ku bo gusta pa hende pusha kos seku seku den bo burak’i atras!)
Despues di a skibi i publiká e bukinan ‘Kibra Hacha’, ‘Awa, Habon ku Past’i Djente’ i ‘ Niun Pátaka’, ku a yuda enrikesé bosnan ku un eksperensianan plasentero, lesando kosnan íntimo di mi bida, siñando bosnan yen kos nobo, inklusokomportashon di hende ku a ni sikólogonan no sa di dje, mi ta kere awor a yega tempu pa porfin mi enrikesé mi mes. P’esei mi ta bai lanta un partido polítiko nobo, i mi ta bai tin mester di bo yudansa kual lo krea oportunidat pa bo tambe enrikesé bo mes! E partido ku mi ta bai lanta lo bai karga e nomber “Faboritismo Organisá Korsou Konstipá” (abreviá FOKK), anto nos lo skohe e bunita koló pretu kual tur hende ta koré p’e! Pa mi por hasi mi meta realidat, mi lo bai tin mester di lo siguiente:
Spònser:
Tarea di spònsernan ta pa duna nos plaka pa konvensé e pueblo pakiko nan tin ku vota pa mi partido. Esaki lo bai ta via dòrnamentu di Kòrsou tur na bandera, partiment’i flanèl ku pèchi, pone eventonan p’e hóbennan ku fásilmente nos por kumpra i manipulá ku bandanan popular, bibida di alkohòl, mucha muhénan sèksi ta kana den shòrt chikí i pèrtá, organisá kompetensha pa asina por parti diferente premio èts.
Ademas di esei nos lo mester pone diferente rifa pa e hendenan por gana kos. E pueblo di Kòrsou gusta ‘gamble’, pues nos lo pone rifanan pa gana outo, biahenan eksótiko i diferente otro premionan. (Boso no preokupá. E rifa ta djis pa popularidat, ‘fundraising’ i tuma hende hasi, pues nos lo hasi nos bèst pa tur premio keda aden pa asina nos por bolbe rifa e mesun kos atrobe.)
Tambe nos mester pasa diferente spòt na radio i televishon ku den prinsipio e hendenan lo haña nan masha idiot i despues nan lo bira iritante, pero tòg inkonsientemente lo drenta den nan supkonsiensia i pone nan kere ku nos lo ta e partido vensedó, i asina nan lo vota pa nos tòg!
Miembronan di Parlamento
Akinan nos ta bai tin mester 21 persona ku lo bai bira miembro di parlamento. Tarea di miembronan di parlamento ta pa sigui liña di partido. Diskutí fuertemente riba moshonnan ku nos lo pasa pa kita mas plaka for di e pober. Den parlamento kada miembro mester hasi komo si fuera ku nan kurason ta pa e pueblo, pero defakto nos tur sa ku nos no tin kunes.
Promé ku bira miembro di parlamentu, lo bo fungi komo polítiko. Pues bo tarea ta pa kana bario i kumpra voto di hende. Tene na kuenta ku ya kaba e hendenan sa ku ta den temporada di elekshon so polítikonan ta kana bario pa bario, pues lo bo tin ku hasi algu diferente. Por ehèmpel bai hunga futbòl k’e muchanan riba vèlt, bai kas di e penshonado, hunga dominó i kòmbersá kuné, mustr’é ku awor si kambio ta bai bin. (Kòrda kana ku bo fotógrafo personal pa saka potrèt di tur esakinan pa publiká, sino ta mesun leu nos ta keda.)
E polítikonan mester bai debatenan na radio i televishon tambe. Bo mester tuma parti pa e pober, pasó ta nan t’e mayoria den e pueblo aki. Pues laga nan mira ku abo si ta bin p’e kambio real. Kaminda por, parti algun artíkulo di nesesidat aki aya. Por ehèmpel pida pan ku keshi, spèki, blek’i bonchi èts. Lo ta ideal si bo por bai na e skolnan tambe i hasi algu ‘leuk’ ku e muchanan. Kòrda bai ku bo fotógrafo pa saka potrèt i publiká esakinan. Asin’aki hende lo kai den bo trampa sigur i kere ku di bèrdat bo tin nan na pechu.
Tuma bon nota: den mi partido no tin kuent’i hòrta asiento bai kuné. E úniko asiento ku bo por bai kuné t’esun ku bo a bin kuné fo’i kas di bo mama!
Ministernan
Niun polítiko ku ta riba lista lo no por bira Minister. Esaki ta mi desishon. Nos ministernan mester ta hendenan studiá, manera dòkter, abogado, hendenan ku konosementu finansiero èts., pasó tin un gran kantidat di hende ta kere ku ora bo ta studiá ta kana pariba p’abou den kòl ku dashi, t’e ora ei bo ta sabí, i aparentemente nan lo laga bo hasi i deshasí manera bo haña ta bon. Ta ora bo no ta studiá nan ke bin subi bo lomba!
Tarea di ministernan ta simplemente kana h*de, saka potrèt aki aya, biaha, hasi dushi, basilá! Lo bo tin ku bai diferente ‘talk show’ i splika ki plan bo tin komo minister, djis pa tuma hende hasi. Lo ta bon si den sierto okashon bo por ‘pone òrdu’ kaminda tin hopi desòrdu. Pueblo lo bati man p’abo mas fásil asina, maske tras di kortina bo ta hòrta miónes di plaka i regla pastechi pa abo, bo kasá i hinter bo famia! Tur djaweps lo tin konferensha di prensa kaminda bo ta simplemente kome buskuchi i bebe kòfi den un ambiente ameno ku miembronan di prensa. Partido mes lo sòru kumpra medionan di prensa, lokutor i analistanan di e medionan di komunikashon pa asina yuda tapa bainanan ku bo hecha!
Den sierto okashon lo bo tin ku presentá den parlamento pa kontestá algun pregunta, i de bes en kuando lo bo tin ku hasi akto di presensia na eventonan kultural manera dia di bandera, dia di Rei, dia di Kòrsou, weganan di Reino konferenshanan ku Hulanda èts.
Personanan ku abilidatnan spesial
Riba lista nos ta bai tin mester di personanan ku tin sierto abilidat òf talentonan spesial. Por ehèmpel nos ta bai tin mester di hendenan ku por gaña hopi, hendenan ku por traha video, saka potrèt, skibi i konta chiste. Tambe nos mester di hendenan di banda abou, hendenan ku ta militá den bandanan popular, bailarin, lokutor di radio, i tambe hendenan di misa.
Polítika ta un wega di gañamentu i kontament’i chiste, pues pa duna entrevista bo mester por gaña masha bon mes i simplemente tuma hende hasi. Nos mester keda presente riba medionan sosial, pues nos mester di hendenan pa krea ‘website’ i kontentido pa nos medionan sosial manera Facebook, Twitter èts., i tambe publiká diferente video i potrèt riba Instagram. Tambe nos mester di hendenan ku por keda den kontakto ku nos pueblo riba tur e plataformanan na nos disposishon.
Tambe nos mester di hendenan pa trèk voto di e diferente gruponan na Kòrsou. Banda Abou sigur ta un grandi i vulnerabel pa motibu ku no tin un dònder na Banda Abou, pues mester di un hende pa representá e área aki i primintí e hendenan e mesun kosnan di semper. Tambe tin hendenan ku ta vota riba hendenan ku nan konosé, anto si bo tin bon tipo i bo ta miembro di un banda popular, lo ta perfekto. Lo bo por kore kampaña primintiendo mas fiesta, bebementu, ‘jump up’, ‘jump in’, tokament’i tambú mei mei di aña, karnaval hinter aña èts. Kòrda ku e pueblo aki gusta fiesta i ta manera nan ta bisa na Hulandes “Dansend gaan we ten onder”. Finalmente nos mester di hendenan di misa tambe, pa por trèk e fiel kreyentenan. Pasó klaro, pa risibí bendishon di Dios, bo tin ku vota pa partido FOKK!
E trabou ta relativamente fásil i kada parlamentario i minister lo kobra riba 10 mil florin mensualmente. Si bo sinta kuater aña, lo bo tin un penshun bon reglá! Si bo ke ta spònser, lo bo kobra den forma di fabor, por ehèmpel, pida tereno, pèrmit pa negoshinan ilegal èts.
Pa apliká, por fabor manda nos bo karta di solisitut huntu ku bo CV awe mes, indikando kua puesto bo ke apliká p’e. Spònsernan por kuminsá na trese plaka pa nos mesora!
Ora hende puntra bo pa ken bo ta vota, kontestá uzando lema di nos partido: Ami ta FOKK tur dia, i abo?
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
Ta mas o menos den e mesun un temporada cu na Venezuela a nota cu e compania di PDVSA na Merca, Citgo, no por a garantisa e entradanan cu a visualisa.
Na 2010 Presidente Hugo Chavez a yama Citgo un “mal negoshi”. El a trata di bende Citgo pero no a haya ningun compania interesa pa cumpra e compania petrolero mientras e compania di estado Ruso, Rosneft a cumpra interesnan Venezolano na Europa.
Pa Aruba un aventura nobo ta cuminsa ora negociacionnan start cu Citgo pa habri e refineria cu un secuencia di compania grandi a mustra for di 1985, cu no ta duna resultado financiero desea.
PLACA NO A BINI DI PDVSA SIN PLACA
Cu e proyecto di Citgo Aruba for di inicio tabata un preocupacion grandi pa Reino y a topa cu reserva grandi di mundo petrolero internacional, tabata pa e motibo cu Citgo a bay pidi PDVSA placa. PDVSA tabata den problema financiero y Venezuela den un economico, financiero y social total.
E proyecto total di un Biyon, tabata tin mester di un suma inicial di 100 Miyon. Citgo a bay pidi PDVSA e placa den un tempo cu un fila largo di paisnan y empresanan cu PDVSA tabata debe, tabata exigi pago.
Na e momento cu Aruba a yega na un acuerdo cu PDVSA pa Citgo, Venezuela mes tabata en busca di prestamo pa confronta su situacion y entre otro a duna Rosneft casi mitar di Citgo como borg pa e debe.
Esaki ta nifica cu Aruba no a yega na un acuerdo cu un empresa liber pero cu un empresa cu pa un parti hopi grandi tabata borg di e compania di estado Ruso cu cualkier momento por dicidi cu e ta bira un di e doñonan di Citgo, cu otro companianan tabata trata di haya como nan propiedad dor di confisca e Citgo pa demanda pago di e sumanan cu PDVSA of Venezuela mester a paga nan.
GOBIERNO DI ARUBA A CONTRADECI INFORMACION CORECTO
Na Mei 2017 un agencia noticiero internacional ta publica un articulo den cual e ta señala tardanza den ehecucion di e proyecto. Argus ta adverti cu proyecto no por habri na 2018 manera tabata planea.
E articulo ta cita un representante di e Minister di Energia di Venezuela y ta referi na un informante di Banco Central di Aruba.
Argus ta trece dilanti cu CITGO no tin e sumanan necesario pa financia e proyecto. E financiamento di e proyecto no tabata cla na e momento. Mester a spera gastonan mas halto pa e refineria por traha riba gas.
Ta surgi un controversia si di berdad Argus a papia cu representantenan di Banco Central of cu a uza informacionnan di e relatonan di Banco Central.
Hecho ta cu Argus ta bisa cu e proyecto no ta keda cla pa e refineria cuminsa opera na 2018. Ta menciona 2020 como inicio di funcionamento di e refineria cu un posibilidad cu ta na 2021 definitivamente e por cuminsa funciona.
E Minister anterior di Asuntonan Economico a desmenti e informacion di Argus na Mei 2017.
E Minister a duna siguransa cu no tin ningun problema pa na 2018 e prome parti di e proyecto bira operacional. E ta desmenti cu tin problema pa haya e fondonan necesario.
Segun e miembro di Gobierno anterior rehabilitacion di e compania a cuminsa for di 2016.
ARUBA DEN ZONA DI RIESGO GRANDI
Na Augustus 2018 un bom ta rementa. Prueba a ser duna cu CITGO no por a cumpli cu e contracto, cu ta mara Aruba pero ta duna CITGO beneficio legal importante.
DIARIO ta informa pueblo debidamente mientras desaroyonan ta cada bes mas preocupante.
Crystallex ta haya derecho pa confisca 51 porciento di CITGO. Bista di mundo ta fiha riba Aruba mientras na Venezuela e situacion ta bira mas y mas fastioso.
Na fin di Augustus ainda CITGO y PDVSA no por duna garantianan pa e finalisacion di e proyecto.
DIARIO ta adverti cu na September 2018 palabra cla mester ser papia riba e futuro di CITGO Aruba.
Siman pasa Argus ta cita e Prome Minister nobo di Aruba, Wever-Croes, cu e pais a perde pasenshi. E chens cu e proyecto lo ser realisa ta chikito. Si e plan no bira realidad na 2020 lo busca otro compania.
E articulo ta ilustra cu e contracto cu Aruba a firma cu CITGO ta contene riesgonan serio pa Aruba.
Argus ta ilustra cu e proyecto mester di placa pa por ser realisa. Te awor e placa cu CITGO a pone riba mesa no ta nada compara cu loke mester pa e proyecto di Un Biyon.
Mientrastanto Gobierno Venezolano y PDVSA ta den problema sumamente grandi. China a bolbe yuda cu placa a cambio di interes den cierto companianan di PDVSA.
E momento a yega pa informa Pueblo di Aruba debidamente kico e por spera di CITGO, cu for di su entrada na Aruba tabata rondona cu secreto hasta pa Parlamento cu nunca mas mester bay di acuerdo pa no ta debidamente informa prome cu e duna su aprobacion na un proyecto.
Publicacion internacional ta confirma informacion DIARIO
*Te inicio 2018 a duna Pueblo speransa falso
*Contracto cu Citgo ta contra interes di pais Aruba
Pueblo di Aruba no a ricibi informacion corecto riba e riesgonan cu e pais ta core cu e proyecto refineria Citgo. Un proyecto cu no ta conta cu sosten financiero garantisa, a ser presenta na pueblo den urgencia pa diversifica su economia na 2016. Parlamento no tabata tin oportunidad pa tuma nota di e acuerdonan manera democracia ta exigi. Reino a bati alarma. Awe mientras PDVSA ta den un desastre mas grandi cu nunca y banco lo a yuda pa cuminsa cu e segundo fase di 39 Miyon di e proyecto cu no ta cla, publicacionnan internacional ta sostene e informacionnan di DIARIO. Paso pa paso e matutino di pueblo di Aruba a presenta informacion corecto riba e aventura petrolero di PDVSA na Aruba.


text:
SANTA CRUZ – Diamars a tuma lugar e di 3 y ultimo partido entre Center y South league pa dicidi ken ta avansa pa e gran final di Junior league di Aruba Little League. E serie tawata empata 1-1 y ayeranochi Center a gana cu score di 21-5. Pitcheo a caba cu South league mirando cu nan tin un schedule unda teamnan ta hungando tur dia.
Den Little League, Center diadomingo a clasifica pa final despues di a gana dos partido den fin di siman y mester a warda ganador di South y North. Den prome wega di e “best of three” North league ta gana cu score di 4-2 y ayera North league ta gana cu score di 10-9 pa asina avansa pa e gran final di Aruba Little League.
Diasabra tur cos ta cuminsa, ora cu den Junior league North y Center lo midi forsa pa mira ken lo hanja e honor di representa Aruba na St. Maarten.
Mientras cu diasabra atardi pa 4or na Pos Chiquito Ballpark ta start sali e gran final di Little League entre Center y North.
Nos di Sports Zone Aruba ta desea ambos liga tur clase di exito. May the best one win!
Schedule Update
Final Junior League 2016
Game 1: North vs Center 6:30am Nadi Croes/Crismo Angela Ballpark
Game 2: Center vs North 1:30pm Nadi Croes/Crismo Angela Ballpark
Game 3: North vs Center 6:30pm Nadi Croes/Crismo Angela Ballpark (If necessary)
Final Little League 2016
Game 1: Center vs North 4:00pm Pos Chiquito Ballpark
Game 2: North vs Center 4:00pm Pos Chiquito Ballpark
Game 3: Center vs North 4:30pm Pos Chiquito Ballpark (If necessary)


text:
Deskargá e delaster versión di Microgramos di YouTube Avansá archivo APK
G YouTube Avansá APK Deskargá: Hola chikitu, bai buska splicacion ku permit di bòm di produccion i e bloqueo di anunsio di YouTube? Si ta asina, then you have landed on the right page. Bo ta aki notarial, we’l mustra con deskargá di YouTube Avansá Apk na Telefon Android i Buta.
Nos ta mira ku YouTube Avansá Apk. tur hende tin nan haña pa publica e asina desanimá i tur nos ta gusta hunga kantika favorito riba Youtube, mientras carlos ku amigunan, hunga wega di nos smartphone.
Tin bon notisia pa bo. E YouTube Avansá e splicacion a pèrmití produci dios di YouTube di dos proyekto. Tambe ta ofresé e posibilidat na bloquear di anuncia.
The YouTube Vanced app is a modified version of the official YouTube app. Previously, it was called iYTBP – Injected YouTube Background Playback.
Kiko ta YouTube Avansá:
YouTube Avansá ta un version modified di version ofisial di e splicacion di YouTube. Previously, it was called iYTBP – Injected YouTube Background Playback. A pone na marcha por Meter. Si you’mi intento modulo, you’mi intento di tur e karakterístika di YouTube Avansá. E idea di Youtube Avansá ta bin for di YBP.
YouTube Avansá APK ofresé increibel karakterístika manera e bloqueo di anuncia, bòm di produccion, i otro. We’, sinku comparti mas karakterístika di e splicacion abou
Recomenda: Deskargá Lucy Parkeo i deskargá GbWhatsapp.
Karakterístika di Youtube Avansá apk:
Blue Di Anuncia: – Ads blocking feature allows the user to watch video without annoying ads.
Listen to music in the background: – It allows the user to listen to songs when the Youtube app is minimized.
PIP mode (Picture in Picture mode): – Picture in picture mode is also called PiP mode. The PiP feature helps a user watch videos on the floating screen instead of in split mode. Videos are switched to minimized versions while browsing in other apps.
Video Resolution: – YouTube Vanced apk allows the user to select or set a standard video resolution to watch videos on Youtube.
You can zoom on all smartphones.
Tema: – The Vanced app contains so many design options that can change the look and feel of the app.
Repeat video: – You can play a video over and over again. Just set the video in repeat mode.
Video Speed: – You can adjust the video playback speed.
Is not it a great app? We shared all features of the YouTube Advanced app. Without losing any more time, we go to the download section.
drama:
Here we shared the latest Youtube Vanced Apk 2018. The app is not available in the Play Store.
Non rooted devices: Download YouTube Vanced Apk
Non rooted devices: – Download MicroG Apk
To install YouTube Advanced APK on unmanaged Android devices
In this section, we’ll show you how to install YouTube Advanced Apk on a non-rooted device. Sí, you heard right. You can install the YouTube Advanced app on unmanaged phones.
Bo ta aki kaso, you need to download and install an additional app called MicroG. It will help you sign in to your Google Account. Without further ado, bula bai guia di.
Pareu 1: – Promé ku bo tin ku dental e actuacion di e splicacion di YouTube i e desabilidat di actualisa automatic na Playa Store.
Pareu 2: – Deskargá YouTube Avansá APk di e área di encarga ariba.
Pa kontinuá, mester abilidat di “Abilidat origen deskonosí” opcion na continuacion di bo smartphone.
Pa hasi esei:
Den su telefon Android. Habri e continuacion di
Na continuacion di Opina Riba, mishi i mishi.
Desplácese abou te ku ta wak e opcion fuentenan Desconecta.
Awor reina e boton di fuentenan Desconecta.
Un borchi di diálogo di konseho ku a pregunta si bo ta deseá permití ku e splicacion e por buta di historia deskonosí.
Implementa primi Sí pa kontinuá.
Pareu 3: – Awor instala e versión di YouTube di avansá e splicacion manera otro archivonan apk normal.
Pareu 4: – Deskargá i buta Microgramos Apk su Telefon Android.
Pareu 5: – Siguiente, habri e Microgramos di splicacion a inisia sesion riba bo Kuenta di Google.
Konseho: – Despues di inisia sesion riba bo kuenta. Bai abou, laga bo koló primario na e skohementu di e Continuacion di> Continuacion Avansá> Ajusta Di Diseño.
Aki e ta kompletamente!! Awor bo por mira e video i scucha muzik sin anuncia. Tin hopi mas karakterístika dispone. Investigá i nos bisa di su karakterístika parts di Youtube di Avansá e splicacion.
Deskargá Mix positivo Teniendo:
ARM64: – Drama
BRASA X86: – Drama
BRASA: – Drama
Mester komprobante: Deskargá Kongo Deskargá Spotify Premio


text:
Dialuna anochi un dama turista a keda atraca den caya patras di Kerki Protestant na Oranjestad. Diabuebs atardi Minister di Turismo Sr.Dangui Oduber hunto cu Minister di Husticia Sr. Andin Bikker a bishita e dama pa entrega un regaldo y alavez papia cu e señora y tambe aregla un dia gratis na compliment di e hotel pa asina e señora por disfruta di nos dushi isla apesar di un experencia menos agradabel. E dama a keda hopi agradecido pa e atencion ricibi di e Ministernan, Cuerpo Policial, Slachtofferhulp, staff di Renaissance hotel y di ATA cu AHATA.
One comment
Mi opinion di hopi tempo: forma un team di Polis di Turista: manera na otro paisnan hopi tempo tin caba: un Polis dedica solamente na cuida Turista: bon forma, prepara pa sa mas cu ta posibel pa asisiti e turista so.


text:
Jamanota: Diadomingo pa mas o menos 3’or y 15, ta sosode un accidente den Parke Nacional Arikok, un quadracer lo bolter y un persona a keda herida.
Mesora a manda ambulance y polis na Parke Nacional Arikok.
E persona herida a wordo hiba te na e entrada principal di parke, unda ambulance a tope.
Na yegada di polis, nan a bin compronde cu e persona herida ya tabata wordo atendi pa personal di ambulance.
Na e sitio nan a bin compronde cu enberdad un mucha muher a perde control riba un quadracer y a bolter cu e quadracer. E victima cu tambe tabata riba un quadracer a mira esaki pasa y mesora a bula for di su quadracer pa bay yuda e mucha muhernan y den coremento a cay, ela haya rasca na Elleboog y tambe na rudia ela haya un kap, cual tabata sangrando hopi.
Despues cu personal di ambulance a trata e mucha homber na e sitio, nan a transporte pa hospital pa nan por cose e corta hundo cu ela ricibi na su rudia.
E mucha muher cu tabata riba e quadracer aparentemente lo a bay cu propio transporte for di e sitio, no ta conoci si e tambe tabata herida y si ela wordo hiba polie.


text:
Minister Camelia-Römer i Minister Koeiman a bishita kas di Grandinan riba Dia Internashonal di Grandinan.
Willemstad– Minister Camelia- Römer i Minister Koeiman a bishita diferente kas di grandinan i a para ketu na dia internashonal di grandinan, 1 oktober, pa yama danki i honra nan pa tur kos ku nan a hasi pa nos. E grandinan di awe ta esnan ku a traha i aportá den pasado pa nos pais. Awor nos mester kuida i duna rèspèt na nos grandinan i hasi ku e fasilidatnan pa nos grandinan bira mas mihó.
Rὸnt Mundu hendenan ta biba mas largu, na 2013 Korsou a konta 22.400 hende ku tabatin 65 aña òf mas. Esaki kemen ku nos mester mas fasilidat pa e hende grandi. Pa e grandi por ta mas kontentu mester sòru pa nos hende grandinan por keda biba na kas mas largu posibel. Saliendo for di un sitashon independiente i saludabel. Nos ta mira ku e populashon di grandinan tambe aki na Kòrsou ta sigui krese. Di otro banda nos ta mira ku nos hendenan ta mas fit i konsiente, ku mas nan kuida nan salú nan edat por keda subi.
Minister Camelia- Römer i Minister Koeiman a deseá tur hende grandi un dushi dia.
Riba e potretnan nos ta mira na diferente kasnan di grandi. Tambe nos ta mira sra. Glenda Alle ku a gosa un bol. Tambe potret kaminda sra. Geselle Rosaria- Coffie a haña elogio pa su trabounan ku hende grandi.
.
.
.


text:
Hóbennan, Para Firme Kontra Diabel
“Bisti e armadura kompleto ku Dios ta duna pa boso por para firme kontra e trampanan di Diabel.”—EFE. 6:11.
1, 2. (a) Kon bini hóbennan ta ganando e guera kontra Satanas i su demoñonan? (Wak e promé plachi.) (b) Kiko nos lo analisá den e artíkulo akí?
APÒSTEL Pablo a kompará kristiannan ku sòldá ku ta lucha man na man. Ta klaru ku nos lucha no ta literal, sino spiritual. Nos enemigunan ta Satanas i su demoñonan; nan ta personanan real i guereronan ábil ku hopi eksperensia. Na promé bista, por parse imposibel pa nos spesialmente pa hóbennan kristian, gana e guera ei. Pero esei ta asina? Òf nos hóbennan por gana e guera kontra e spiritunan malbado i poderoso ei? Sí, nan por gana e guera, i nan ta ganando. Kon bini? Pasobra nan ta “sigui haña mas fortalesa den Señor” Yehova. Ademas di esei, meskos ku sòldá bon entrená, nan ta “bisti e armadura kompleto ku Dios ta duna.”—Lesa Efesionan 6:10-12.
2 Kisas ora Pablo tabata papia tokante armadura, e tabata pensa riba e armadura di un sòldá di e ehérsito romano. (Echo. 28:16) Laga nos analisá dikon e komparashon ei ta apropiá. Segun ku nos ta hasi esei, wak kiko algun hóben ta bisa tokante e retonan i benefisionan di usa kada parti di e armadura spiritual.
“E BÈRDAT MARÁ MANERA UN FAHA”
3, 4. Dikon nos por kompará e bèrdat ku nos ta haña den Beibel ku faha di un sòldá romano?
3 Lesa Efesionan 6:14. E faha ku e romanonan tabata usa den ehérsito tabatin plachi di metal ku tabata protehá hep di e sòldá i yuda wanta e peso di e parti ariba di e armadura. Algun faha tabatin baliña fuerte pa e sòldá por a karga un spada i un kuchú. Ora un sòldá su faha tabata bon mará, e por a bai guera ku mas konfiansa.
4 Di mes manera, e bèrdatnan ku nos ta siña for di Beibel ta protehá nos di daño spiritual ku siñansanan falsu ta kousa. (Huan 8:31, 32; 1 Huan 4:1) Mas nos stima e bèrdatnan di Beibel, mas fásil ta pa nos karga nos “harnas di pechu,” esta, pa nos biba segun e normanan hustu di Dios. (Sal. 111:7, 8; 1 Huan 5:3) Ademas, ora nos tin un bon komprondementu di e bèrdatnan di Beibel, nos lo tin mas konfiansa pa defendé e bèrdatnan ei ora hende ta oponé nos.—1 Ped. 3:15.
5. Dikon nos mester papia bèrdat?
5 Si nos tin e bèrdatnan di Beibel mará manera un faha, esaki lo motivá nos pa apliká nan den nos bida i papia bèrdat na tur momento. Dikon nos no ke gaña? Pasobra mentira ta un di e armanan ku Satanas tin mas éksito kuné. Mentira ta perhudiká e persona ku ta gaña i esun ku ta ker’é. (Huan 8:44) Pues, nos mester hasi esfuerso pa no gaña. (Efe. 4:25) Pero esei por ta un desafio. Abigail, kende tin 18 aña, a bisa: “Kisas no ta tur ora ta parse ku ta bale la pena pa papia bèrdat, foral si un mentira por saka bo for di un situashon difísil.” Pero, dikon semper e ta hasi esfuerso pa papia bèrdat anto? El a bisa: “Ora mi papia bèrdat, mi ta keda ku un konsenshi limpi dilanti di Yehova. I mi mayornan i mi amigunan sa ku nan por konfia mi.” Victoria, kende tin 23 aña, a bisa: “Ora bo ta papia bèrdat i ta defendé bo kreensianan, hende por pèst bo. Pero semper lo bo saka hopi benefisio: Bo ta haña mas konfiansa den bo mes, bo ta sinti bo mas serka Yehova i bo ta gana rèspèt di esnan ku ta stima bo.” Sin duda, ta bale la pena pa tur ora bo tin “e bèrdat mará manera un faha rònt di [bo] sintura.”
“E HARNAS DI HUSTISIA”
6, 7. Dikon nos por kompará Yehova su normanan hustu ku un harnas?
6 E harnas di e sòldá romano tabata trahá di plachi di heru horizontal ku tabata baha un tiki riba otro. Nan tabata dobla e plachinan akí pa nan pas rònt di su pechu i barika i tabata pega nan ku hak i hèspu di metal na e strèpnan di kueru. E sòldá su skoudernan tabata tapá ku otro plachi di heru ku tambe tabata pegá na strèpnan di kueru. E harnas akí tabata limitá su moveshon, i regularmente e sòldá mester a chèk si e plachinan di heru tabata bon na lugá. Pero e harnas tabata protehá su kurason i otro órgano importante kontra spada òf flecha.
7 Nos por kompará e harnas akí ku Yehova su normanan hustu ku ta protehá nos “kurason,” òf e persona ku nos ta di paden. (Pro. 4:23) Meskos ku un sòldá lo no kambia su harnas di heru pa un harnas di un metal inferior, nos tampoko lo no ke kambia Yehova su normanan pa nos mes ideanan. Nos sabiduria ta limitá i no por duna nos e protekshon ku nos mester. (Pro. 3:5, 6) Mas bien, regularmente nos mester chèk si nos ‘plachinan di heru’ ku Yehova a duna nos ta bon poné riba nos kurason.
8. Dikon ta bale la pena obedesé e normanan di Yehova?
8 Bo sa sinti ku tin biaha Yehova su normanan hustu ta un karga òf ku nan ta kita bo libertat? Daniel, kende tin 21 aña, a bisa: “Mi maestronan i mi kompañeronan di skol ta hasi bofon di mi pasobra mi ta biba segun e normanan di Beibel. Pa un tempu, mi a pèrdè konfiansa den mi mes i tabata sinti mi deprimí.” Pero kiko a yuda Daniel sintié mihó? El a bisa: “Ku tempu, mi a mira e benefisionan di biba segun e normanan di Yehova. Algun di mi supuesto amigunan a kuminsá usa droga i otronan a stòp di bai skol. Tabata tristu pa mira kiko nan a hasi ku nan bida. Di bèrdat Yehova ta protehá nos.” Madison, un hobensita ku tin 15 aña, a bisa: “Ta difísil pa mi tene mi mes na e normanan di Yehova i pa mi no sigui loke mi pareunan ta haña prèt òf leuk.” Kiko Madison ta hasi? El a bisa: “Mi ta kòrda mi mes ku mi ta karga e nòmber di Yehova i ku tentashon ta un arma ku Satanas ta usa pa ataká mi. Ora mi resistí un tentashon, mi ta sinti mi mihó.”
“PIA BISTÍ KU E SANDALIA PA PREDIKÁ E BON NOTISIA DI PAS”
9-11. (a) Ki sapatu simbóliko kristiannan ta bisti? (b) Kiko por yuda nos sinti nos mas kómodo ora di prediká?
9 Lesa Efesionan 6:15. Un sòldá romano ku no tabatin su sapatu bistí no tabata kla pa bai bataya. E sapatu tabata parse un sandalia trahá di tres kapa di kueru i tabata wanta su pia stabil. E tabata duradero i kómodo.
10 Aunke ku e sapatu ku e sòldánan romano tabata bisti a yuda nan den guera, e sapatu simbóliko ku kristiannan ta bisti ta yuda nan hiba un mensahe di pas. (Isa. 52:7; Rom. 10:15) Asina mes, nos mester di kurashi pa duna testimonio ora un oportunidat presentá. Un yònkuman di 20 aña ku yama Bo a bisa: “Mi tabatin miedu di prediká na mi kompañeronan di klas. Mi ta kere ku mi tabatin bèrgwensa. Awor ku mi ta wak bèk, mi no sa dikon mi tabata sinti asina. Awor mi ta kontentu ku mi ta prediká na mi pareunan.”
11 Hopi hóben a realisá ku, si nan prepará bon promé, nan ta sinti nan mas kómodo pa prediká. Kiko abo por hasi pa bo ta bon prepará? Julia, kende tin 16 aña, a bisa: “Semper mi tin publikashon den mi tas, i mi ta skucha mi kompañeronan di klas ora nan ta duna nan opinion i ora nan ta papia tokante nan kreensianan. Esei ta yuda mi haña sa kon pa yuda nan. Ora mi ta bon prepará, mi por bisa nan algu spesífiko ku por benefisiá nan.” Makenzie, un mucha muhé di 23 aña, a bisa: “Si bo ta amigabel i bo ta skucha bon, bo por haña un idea kiko ta pasando ku bo kompañeronan. Mi ta hasi sigur di lesa tur publikashon pa hóben. Di e manera ei, mi por mustra mi kompañeronan algu den Beibel òf riba jw.org ku por yuda nan.” Manera e komentarionan akí ta mustra, ora bo ta bon prepará pa prediká, ta komo si fuera bo tin “sapatu” duradero i kómodo bistí.
“E ESKUDO GRANDI DI FE”
12, 13. Kiko ta algun di “e flechanan sendí” ku Satanas por lansa kontra bo?
12 Lesa Efesionan 6:16. “E eskudo grandi” di un sòldá romano tabata rektangular i tabata asina grandi ku e por a tapa e sòldá for di su skouder te na su rudia. E tabata protehá e sòldá kontra spada, flecha i otro arma.
13 Algun di “e flechanan sendí” ku Satanas por lansa kontra bo ta mentira tokante Yehova. Por ehèmpel, Satanas ke laga bo kere ku Yehova no ta interesá den bo ni stima bo. Ida, un ruman muhé di 19 aña ku ta lucha kontra e sintimentunan ei, a bisa: “Tin biaha, mi ta sinti ku Yehova ta leu for di mi i ku e no ke ta mi Amigu.” Kon e ta trata ku e sintimentunan ei? El a agregá: “E reunionnan ta fortalesé mi fe mashá. Ántes mi tabata djis sinta i no tabata duna komentario, pensando ku niun hende lo no tabatin gana di tende mi komentario. Pero awor, mi ta prepará pa reunion i ta purba di duna komentario dos òf tres biaha. No ta fásil, pero mi ta sinti mi bon despues ku mi duna komentario. Ademas, e rumannan ta animá mi mashá. Semper mi ta sali for di reunion konvensí ku Yehova ta stima mi.”
14. Ki bèrdat e eksperensia di Ida ta resaltá?
14 E eksperensia di Ida ta resaltá un bèrdat importante: E eskudo literal di un sòldá tabatin un tamaño fiho, pero nos fe sí por oumentá òf mengua. Esei ta dependé di nos. (Mat. 14:31; 2 Tes. 1:3) P’esei, ta masha importante pa nos fortalesé nos fe.
“E HÈLM DI SALBASHON”
15, 16. Den ki sentido speransa ta manera un hèlm?
15 Lesa Efesionan 6:17. E hèlm ku un sòldá romano tabata bisti tabata diseñá pa protehá su kabes, garganta i kara. Algun hèlm tabatin un strèp pa asina un sòldá por a ten’é den su man.
16 Meskos ku un hèlm ta protehá un sòldá su selebro, nos “speransa di salbashon” ta protehá nos mente, esta, nos kapasidat di pensa. (1 Tes. 5:8; Pro. 3:21, NW) Nos speransa ta yuda nos keda enfoká riba e promesanan di Dios i ta yuda nos pa nos problemanan no desanimá nos. (Sal. 27:1, 14; Echo. 24:15) Sinembargo, pa nos speransa protehá nos, e mester ta real pa nos. Sí, nos “hèlm” mester ta riba nos kabes i no den nos man.
17, 18. (a) Kon Satanas por pone nos kita nos hèlm? (b) Kon nos por demostrá ku nos no ta kai den trampa di Satanas?
17 Satanas ke pone nos kita nos hèlm. Kon e por hasi esei? Pensa riba loke el a purba di hasi ku Hesus. Satanas tabata sa ku Hesus tabatin e speransa di bira rei di humanidat den futuro. Pero Hesus mester a warda te ora Yehova su tempu stipulá a yega. I promé ku esei, e mester a sufri i muri. P’esei, Satanas a ofresé Hesus e chèns pa bira rei mas promé. Satanas a bisa Hesus ku si Hesus a ador’é un biaha so, Satanas lo a dun’é tur kos na e momento ei. (Luk. 4:5-7) Asina tambe, Satanas sa ku Yehova a primintí di duna nos kos material den e mundu nobo. Pero nos mester warda, i kisas asta pasa den prueba miéntras nos ta warda. P’esei, Satanas ta ofresé nos e chèns di disfrutá di un bida kómodo aworakí mes. E ke pa nos pone kos material na promé lugá i pone e Reino na di dos lugá.—Mat. 6:31-33.
18 Hopi hóben kristian no ta kai den e trampa ei di Satanas. Por ehèmpel, Kiana, di 20 aña, a bisa: “Mi sa ku e úniko solushon pa nos problemanan ta e Reino di Dios.” Ki efekto e speransa sólido akí tin riba su manera di pensa i su kondukta? El a agregá: “E speransa di bida den Paradeis ta yuda mi pone kos ku ta ménos importante na nan debido lugá. Mi no ta usa mi talentonan pa gana bòshi plaka ni pa buska prestigio. Mas bien, mi ta usa mi tempu i energia pa logra metanan spiritual.”
“E SPADA DI SPIRITU”: E PALABRA DI DIOS
19, 20. Kon nos por mehorá e manera ku nos ta usa Beibel?
19 Tempu ku Pablo a skirbi su karta na e efesionan, e spada di un sòldá romano tabata mas o ménos 50 centimeter largu i tabata diseñá pa usa den lucha man na man. Un motibu pakiko e sòldánan romano por a usa nan armanan asina bon tabata pasobra nan tabata entrená ku nan tur dia.
20 Pablo a kompará e Palabra di Dios ku un spada ku Yehova a duna nos. Pero nos mester siña usa Beibel ábilmente pa nos por defendé nos kreensianan òf pa ahustá nos manera di pensa. (2 Kor. 10:4, 5; 2 Tim. 2:15) Kon bo por bira mas ábil? Un ruman hòmber di 21 aña ku yama Sebastian a bisa: “Mi ta skirbi un teksto for di kada kapítulo ku mi lesa durante mi lesamentu di Beibel. Mi ta trahando un lista di mi tekstonan faborito. Esei ta yuda mi komprondé Yehova su manera di pensa.” Daniel, menshoná anteriormente, a bisa: “Segun ku mi ta hasi mi lesamentu di Beibel, mi ta skohe tekstonan ku mi ta pensa ku por yuda hende ku mi ta topa den sirbishi. Mi a ripará ku hende ta reakshoná bon ora nan mira ku bo ta stima Beibel i ta hasi esfuerso pa yuda nan.”
21. Dikon nos no mester tin miedu di Satanas i su demoñonan?
21 Manera nos a siña for di ehèmpel di e hóbennan menshoná den e artíkulo akí, nos no mester tin miedu di Satanas i di su demoñonan. Ta bèrdat ku nan ta poderoso, pero nan no ta invensibel, i nan lo no biba pa semper. Pronto, durante e Reinado di Mil Aña di Kristu, nan lo ta den un kondishon di inaktividat kompleto, i despues nan lo ser destruí. (Rev. 20:1-3, 7-10) Nos konosé nos enemigu i nos sa kiko ta su trikinan i su intenshonnan. I ku yudansa di Yehova, nos por para firme kontra dje!


text:
CochabambaNews
Joel ta jega Aruba
Famia y amigonan a bin pa saludo Joel
Entrevista cu nos medayista di Plata den e Weganan Sur Americano Cochabamba 2018, Joel Kuiperi y su kerida mama Sra. Monique Van Embden.
Nos a combersa cu Joel riba su experiencia den e Weganan Odesur, su logro y mas cu claro di su ruman Omar, awe den felis memoria cu sin duda tabata hunto cu Joel den e conkista historico aki. Tambe nos a combersa cu Sra. Monique van Embden riba e logro di Joel y e temporada dificil cu Joel a pasa aden despues di e perdida repentino di su ruman homber.
Scucha e entrevista hopi emocional di un hoben cu tabata determina pa logra lo maximo den su deporte apesar di a pasa den e obstaculo mas grandi den su bida.


text:
Lotto ta felicita Grand Master Chaco Cornelio Hall of Fame y Director di Hall of Fame pa e region Caribe Continue reading
Category Archives: Social
Studiantenan di Movecion y Salud cu kamp di inspiracion y motivacion
Studiantenan di Movecion y Salud cu kamp di inspiracion y motivacion Continue reading
‘1 DAY JEON SPECIAL’ UNICAMENTE DIASABRA AWOR PA CONCIERTO DI J BALVIN, BAD BUNNY Y JEON NA SETAR STORE FOR DI 10.30 AM”
Cu hopi anticipacion Aruba Island Takeover Festival cu ‘1 DAY JEON SPECIAL’ UNICAMENTE DIASABRA AWOR PA CONCIERTO DI J BALVIN, BAD BUNNY Y JEON NA SETAR STORE FOR DI 10.30 AM” Continue reading


text:
Willemstad - Awe 8 di ougustus 2017, Parlamento a trata e punto di agènda: Produktonan kaduká, (espesialmente karni, den diferente supermerkado i establesimentu aki na Kòrsou i sanshonnan ku ta keda duná pa no kumplimentuku lei) Un tópiko, ku sigur a hala masha hopi atenshon di nos di Frakshon di MAN i Pueblo di Kòrsou kompletu.
Kennismakingsgesprek tussen Minister President Rhuggenaath en Britse Vice Consul
Willemstad - Premier Eugene Rhuggenaath (PAR) heeft op dinsdag 11 juli jl. de Vice Consul van het Verenigd Koninkrijk, mevrouw Anne-Marie Pietersz-Powell, ontvangen om te praten over de relaties tussen Curaçao en het Verenigd Koninkrijk, inclusief de Britse overzeese gebiedsdelen.
Supuesto iregularidatnan enkuanto RDK i MDTP.
Willemstad - Pa medio di e karta aki nos ta aserká bo persona pa hasi algun pregunta na nòmber di komunidat pa asina nos haña klaridat enkuanto di Refineria di Kòrsou N.V. (RdK) i “Multi Disciplinair Project Team” (MDTP) relashoná ku e proyekto di renobashon di Refineria Isla.
Kòrsou enkabesa delegashon di reino na e di 47 reunion General di OAS
Willemstad - Otro siman riba petishon di Minister di Asuntunan Eksterior di Reino, Sr. Bert Koenders, Promé Minister Eugene Rhuggenaath lo enkabesá e delegashon di Reino Hulandes den e di 47 Asamblea General di Organisashon di Estadonan Merikano (OAS).
Elsa Rozendal di MAN: Departamentu di “toetsing” pa kobradó di ònderstant mester funshoná optimal!
Willemstad - Hopi biaha pa diferente sirskunstansia un persona ta kai for di merkado laboral i no por subi fasil bèk. E persona aki por hañe ta kuminsa kobra ònderstant pa tòg tin un entrada.
Instalashon Grupo di Trabou pa Derechi di Mucha.
Willemstad - Gabinete Rhuggenaath ta komprometé ku den e periodo di gobernashon 2017-2021 lo duna èkstra atenshon na hubentut i na derechonan di mucha, manera stipulá den e Tratado Internashonal di Derechi di Mucha (1998). Konseho di Minister a konfirmá esaki den un desishon dia 7 di yüni 2017.
Kontròl di tráfiko F.D. Rooseveltweg i Pater Euwensweg.
Willemstad - Djabièrnè 9 di yüni 2017, personal di Mantenshon di òrden Públiko di Rio Canario a tene kòntròl di tráfiko riba respektivamente F.D. Rooseveltweg i Pater Euwensweg di 09.00’or pa 13.00’or.


text:
Gobièrno no a konstruí kas pa Pueblo
Molestiá pueblo kobrandonan bruto i awó ta resultá ku atministrashon finansiero ta kana kompletamente robes den FKP i FPP
No ta 134 kas mester pa alivia un lista di espera di 7000 hende pero 1000 kas konstruí pa aña mester. Den dokumentonan ku nos a risibí den nos brivenbùs, nos por a tuma nota ku e atministrashon den Fundashon Kas Popular (FKP) i Fundashon Fiansa Popular (FPP), ta asina for di òrdu ku e akountent ku ta enkargá pa kontrolá e atministrashon di e dos fundashon nan aki, hasta ta pensa di entrega bek e trabou di kontrol ku a nan a wòrdu enkargá kuné, debí na desòrdu den e atministrashon.
Durante di e último kuater añanan ku a transkurí e kantidat di siudadano ku ta inskribí na FKP pa un kas di pueblo a sigui oumentá te na 7000 persona, miéntras ku FKP praktikamente no ta konstruyendo kas pa aliviá doló di e pueblo. Ketu bai ta aplikando un sistema di punto ku durante di añanan e sistema aki a demonstrá ku e no ta funshoná i hasta personanan ku a yega e kantidat máksimo (500) punto pa haña un kas, ta keda pega awor riba un lista di espera nobo debí ku no tin kas pa entrega na nan ku a yega e kantidat di punto máksimo.
A laga limpia Wechi mas di sinku (5) biaha pa kuminsá ku konstrukshon di kasnan pa pueblo, pero te ku awe ningun kas no a wòrdu konstruí. Barionan ku nos a bishita kaminda tin kas di FKP, habitante nan ta sklama pa mantenshon di e kasnan, tambe nos a konstatá ku tin masha hopi kas di FKP ku no ta habitá mas pero ku no ta wòrdu mantené òf renobá pa personanan ku ta riba e lista di espera por bai den e kasnan aki.
Ora bo tuma nota di e memo di Price Waterhouse Cooper na bestür i gerensia di FKP i FPP, bo ta komprondé ta dikon e lista di espera ta sigui krese, bo ta komprondé ta dikon siudadanonan ku yega na e máksimo puntuashon no por haña kas i dikon no ta hasi mantenshon na kas nan eksistente.
E forma for di òrdu ku e kompania di akountent ta reportá ku e atministrashon di FKP i FPP ta aden ta loke a pone nos yega na e konklushon ku ta imposibel pa e dos fundashon nan aki por operá na un nivel ku nan por kumpli ku e meta pa kua na a wòrdu lanta. E kompania di akountent tin vários aña ta pidi gerensia di e dos fundashon nan aki pa drecha nan atministrashon pa akountent por duna nan na final di kada aña un deklarashon di akountent riba e sifranan kontrolá. Pero maske kuantu e kompania di akountent a hala atenshon di tantu gerensia komo bestür nada no a sosodé.
Konsekuensia di e mal maneho atministrativo aki ta ku pueblo di Kòrsou ta esun ku ta sufri e konsekuensianan. Kasnan no ta wòrdu konstruí pa por wòrdu entrega na famianan ku ta desesperá pa por tin un kas pa nan biba aden. Kuantu tempu lo dura pa bestür di FKP i FPP tuma e akshon nan nesesario pa pone e atministrashon na òrdu pa asina por kuminsá konstruí kas pa pueblo haña.
Pregunta na minister i bestür di FKP ta;
Si no ta kapas pa hiba un bon atministrashon finansiero, FKP ta kapas pa konstruí kas pa e pueblo aki? Kuantu aña mas mester warda pa kuminsá konstruí kas pa aliviá un di e dolónan di mas grandi di e pueblo aki?
Aki 4 luna den a kambionan sigur ku lo tuma lugá despues di 30 di sèptèmber 2016, MFK si no lo basilá pa anunsiá ku den e próksimo 4 añanan lo traha kada aña 1000 kas riba terenonan ku Gobièrnu ta doño di dje i tambe den e proyekto di Oostpunt nos lo los desaroyo pa asina eliminá e maneho di spar punto i aloká e mas di 7000 famianan den un kas pa nan por biba.
Atentamente,
Jacintha Constansia
Miembro di Parlamento (MFK)
Kòrsou, 29 di mei 2016


text:
Parlamentario Edgar Vrolijk:
ORANJESTAD (AAN) – Parlamentario Edgar Vrolijk a reaccion, den conferencia di prensa di fraccion di MEP, tocante expresionnan di ex-Minister Richard Arends awo Parlamentario di AVP.
Esaki ta unda cu sr. Arends ta bisa cu e ta sorprendi cu e gobierno nobo no por cumpli cu normanan. Parlamentario Vrolijk ta di acuerdo cu Arends cu si, cu tin un gobierno nobo, cu apenas tin tres siman cu a sinta.
Un gobierno nobo cu ya caba a habri cu su retonan grandi pero cu por mira cu ta un gobierno cu ta buscando solucion pa locual a hereda.
E parlamentario a subraya cu ora e ta wak e reaccion di un hoben asina cu un preparacion pa e tabata un Minister, e ta kere cu e persona aki a keda pega cu un doctrina.
El a agrega cu na mundo ta conoci diferente doctrina y durante e ultimo gobernacion di Gabinete Eman 1 y 2, a conoce e doctrina “EMANnipulacion”. Den esaki a manipula cu cifra, a engaña pueblo, y esaki ta locual sr. Arends a sigui cune y e mester tin seriedad den loke e ta trece dilanti.
“Ora nos wak 1 di September 2017, mester a entrega un begroting pero esaki ainda no a drenta. Y señor Arends ta insinua cu esaki ta e caso. Den dado caso, señor Bermudez prome cu el a sali a priminti un begroting pober den maneho, pero esaki tampoco a drenta”, Parlamentario Vrolijk a subraya.
Den dado caso, el a agrega, loke tin aworaki ta un concepto di presupuesto 2018 cu ta na Finanzas y den e concepto aki ya conoce un deficit di 195 miyon florin.
El a subraya cu ora di wak bon den e ley di Caft ta bisa cu pa aña 2018 mester tin un surplus di 0.5 porciento, cu ta nada otro cu 25 miyon. “Nos ta actualmente cu un deficit di 195 miyon, y ainda falta loke nos colega Daphne a bisa caba pa aproba un presupuesto supletorio di 2017, cu ta core den 130 miyon, ora bo pone esakinan dos hunto ta core den carera di 330 miyon den deficit. Anto bo ta puntra bo mes, na ki cifranan sr. Arends ta referi na dje cu nos por tin un deficit grandi asina?” Vrolijk a subraya.
Nan a papia semper di un presupuesto duradero, pero ta engaño y engaño pasobra ora nos wak bon e cifranan no ta gaña. Aworaki nos ta den un batata cu un deficit di 195 miyon florin pa 2018, y ainda falta pasobra sr. Arends falta mas informacion pa duna, segun Parlamentario Edgar Vrolijk.


text:
Den cuadro di un proyecto pa cu medio ambiente un grupo di studiante di districto 4 Santa Cruz di Cuerpo Policial di Aruba a scoge pa bin cu un accion pa cu e problematica di contaminacion di nos suela (bodemvervuiling) a causa di “metalnan pisa” (zwaremetalen).
E grupo di studiante aki di Cuerpo Policial di Aruba kier conscientisa y alerta comunidad henter riba e efectonan negativo cu metalnan pisa tin pa cu nos medio ambiente, ecosystema y salud.
Lamentablemente e grupo di studiante a constata cu un tereno na Kibaima, cu ta cay den e area berde di Land Aruba a wordo rosa y uza pa deposita hero bieu manera entre otro motornan bieu di auto cual ainda ta lek zeta y asina contaminando nos suela y medio ambiente. Di biaha e grupo di studiante aki a mobilisa y tuma e pasonan necesario pa asina cuminsa cu un accion pa recoge tur e hero bieunan aki y ruim op e area berde menciona.
Mientrastanto den cooperacion cu e doño di e heronan aki a cuminsa na kita mas o menos un 12 ton di material for di e tereno. E grupo di studiante di Cuerpo Policial di Aruba a pidi cooperacion di DIP, Bureau City Inspector y di Directie Milieu pa hasi un inventario di e daño haci y pa wak con lo por caba di ruim op y/of sanea e tereno aki.
Cuerpo Policial Aruba ta haci un peticion na comunidad pa tuma nan responsabilidad di yuda cuida nos medio ambiente y pa no tira nada cu ta contene metalnan pisa den mondi, damnan tampoco laganan tira den cura.
Artefactonan cu ta contene metalnan pisa ta entre otro baterianan (di auto), bleki verf y zeta di motor di auto articulonan cu ta contene entre otro koper, kwik, lood, cadnium y zink.
Na final di dia e accion aki a duna un resulatado positivo. E studiantenan a duna e doño di tereno 4 siman pa haci e tereno limpi y ela cumpli cu ne. Hunto nos por sigui proteha y cuida nos naturalesa.
Accion contra contaminacion di nos suela
Den cuadro di un proyecto pa cu medio ambiente un grupo di studiante di districto 4 Santa Cruz di Cuerpo Policial di Aruba a scoge pa bin cu un accion pa cu e problematica di contaminacion di nos suela (bodemvervuiling) a causa di “metalnan pisa” (zwaremetalen).


text:
KRALENDIJK, Boneiro – E asesino di e agente Hulandes, Ferry Bakx a aparece dilanti hues awe, a ricibi un castigo di 19 aña. Ta trata aki di e Venezolano di 21 aña, Nitzael Padilla Gutierrez, kende, hunto cu cinco paisano a wordo deteni na Boneiro pa un serie di atraco.
Bakx a wordo tira mata dia 17 di Augustus na momento cu e ladronnan a purba di huy.
E castigo di mas halto sinembargo, a bay pa e Boneriano Rachyt S. Corte den prome instancia di Boneiro, Sint Eustatius y Saba a wordo condena na 20 aña di prizon. Hues a comproba cu el a organisa e atraco riba varios vivienda y cu a lock e Venezolanonan na e isla. “El a laga nan haci e trabao sushi, pa e mes keda for di bisa,” segun e hues.
Riba dje, e Boneriano a purba di uza diferente manera pa por dicipa su papel den e hechonan. Segun S. e tabata envolvi solamente pa trafico di cocaina. Pero hues no ta haya esaki creibel. Fuera di S., e francotirador Padilla Gutierrez no a mustra compasion na e famia y na e isla.
E cinco otro Venezolanonan a ricibi castigo di entre 18 y 12 aña. E straf mas abao a wordo duna na un di e cinconan, debi cu el a purba di calma e yiu di e famia Hulandes, kende tabata presente durante e robo. Mientras tanto e condenadonan tin cu paga un daño y perhuicio di 15 mil dollar.
Fuente: www.telegraaf.nl
19 aña pa asesino di Ferry Bakx
KRALENDIJK, Boneiro – E asesino di e agente Hulandes, Ferry Bakx a aparece dilanti hues awe, a ricibi un castigo di 19 aña. Ta trata aki di e Venezolano di 21 aña, Nitzael Padilla Gutierrez, kende, hunto cu cinco paisano a wordo deteni na Boneiro pa un serie di atraco.


text: Kralendijk Boneiro: Riba djamars 18 di aprel a drenta keho di kiebro den un kas situá na Kaya Edna. A bai ku entre otro un lèptòp kolo pretu di marka HP i algun joya. E kiebro a tuma lugá entre 8 or di mainta i 4 or di atardi. Mas lat a drenta keho tambe di ladronisia for di un outo ku tabata stashoná na e sitio di sambuyá Andrea I. A bai ku entre otro un tas ku komo kontenido un kámara di saka pòtrèt. E ladronisia a tuma lugá entre 9.30 or i 10.30 or di mainta. Riba djárason 19 di aprel a drenta keho di ladronisia di un skuter kolo blou/shinishi di marka Peugeot V-Clic, numerá MF-732. E skuter tabata stashoná , na lòk ku un lòk di stür, dilanti di un kas situá na Kaya Grandi. E ladronisia a tuma lugá entre 00.30 or di mardugá i 7 or di mainta. Riba e mesun dia a topa ku un outo hòrtá den mondi na Kaminda Santa Barbara. Ta trata di un Totota Starlet kolo bèrdè numerá B-8273. E outo tabata kompletamente di strep. A pone e doño na altura. Riba djaweps 20 di aprel a drenta keho di kiebro den un kas situá na Kaya Simadan. For di aki a bai ku entre otro un lèptòp, un telefòn selular i joya. Sentral di polis a risibí tambe notifikashon di kandela na un akomodashon turístiko situá na Bulevar Julio. A. Abraham. Na yegada di patruya a resultá ku tabata trata di un bateria ku a pega kandela den un lugá di warda kos.Personal di e akomodashon mes a kuminsá paga e kandela i brantwer a tuma ofer na nan yegada. No tabatin niun herido.


text:
E departamento di Cuido Ambulatorio cu tabata ubica riba piso 1 a muda recientemente pa piso 5 di Hospital su edificio principal, esta Toren A, unda antes tabata departamento di Maternidad. Prome cu e dia di mudamento ya caba tur cos tabata cla pa asina e mudamento ta uno exitoso y rapido.
Zorgmanager di Cuido Ambulatorio, sra. Filomena Brooks a duna di conoce cu esaki lo bira un departamento hopi mas amplio den futuro y p’e motibo ey nan mester a muda bay otro piso temporalmente pa asina e contratista por haya chens di haci e trabounan necesario. Nan lo ta ubica awo riba piso 5 desde dialuna 15 di januari 2018 te ora cu e trabounan di renobacion keda cla pa asina nan por muda bek den nan departamento completamente renoba riba piso 1.
Despues cu e trabounan di renobacion keda cla, lo bay tin diferente cambionan. Un diferencia grandi ta cu e lo ta 2 biaha mas grandi y asina aki nan lo tin e potencial pa ubica mas pashent. Na e departamento aki ta yega pashent cu ta bay haci un operacion chikito y por bay cas e mesun dia, esta un ‘dagopname’. E cambio aki ta un adelanto pa comunidad di Aruba, pasobra por atende mas pashent na e Sala di Operacion. “Si nos por yuda mas pashent riba un dia cu por bay cas e mesun dia, e ta algo hopi bon pa tur involvi”, asina sra. Brooks a duna di conoce.
Aworaki tin un total di 14 pashent cu por keda na mes momento den un sala grandi, pero riba piso 5 tin 4 camber di cual por ubica 4 pa 6 pashent pa camber. Nan ta haci uzo di e camanan continuamente y door di tin mas espacio tin potencial awo pa por yuda mas pashent pa dia.
E mudamento a bay bon, unda cu a cuminsa hiba mayoria cos pa piso 5 un dia anterior caba. Enfermero Jarvis Winklaar a duna di conoce cu nan tabata warda pa algun cos keda cla pa asina por a sigui muda tur cos p’e piso 5. “Loke ta importante p’e pashent sa cu e proceduranan ta keda mescos. Na momento cu e pashent mester haci algo cerca nos na Cuido Ambulatorio, e ta meld cerca e empleado di siguridad abou den e edificio principal manera custumber”, asina Jarvis Winklaar a duna di conoce.
Asina aki e empleado di siguridad lo mustra e pashent pa drenta lift, primi piso 5 y na momento cu e porta habri, esaki ta habri unda antes tabata e piso di departamento di Mucha y departamento di Maternidad. “Bo ta cana bin na man drechi pa bay unda antes tabata departamento di Maternidad, primi e boton y bay na balie unda cu bo persona ta meld”, el a sigui duna di conoce. E enfermeronan lo duna instruccion sea cu e pashent ta bay di biaha na su cama of e tin cu warda pa su turno di operacion.
Den e siguiente dianan Hospital lo sigui cu diferente preparacion pa asina e renobacion por tuma luga minimalisando molester pa pashent, bishitante y trahado. Trahando na un manera responsabel y sigur p’e pashentnan ta un prioridad fundamental pa e institucion aki.


text:
ENTERTAINMENT
CALIFORNIA, Merca- E cantante Mericano, Demi Lovato, cu a wordo hospitalisa na juli pa un aparente sobredosis, a cancela su conciertonan den seis ciudad di Latinoamerica. Esaki ta pa e por sigui lucha contra su adiccion di droga y alcohol, segun e promotor Live Nation den un comunicado duna na CNN.
Lastimamente Demi Lovato a cancela su siguiente gira ‘’Tell Me You Love’ na Suramerica. E lo tuma e tempo pa e por concentra ariba su recuperacion”, e compania a bisa den e comunicado duna na CNN.


text:
Prome Minister Evelyn Wever-Croes:
ORANJESTAD (AAN): Den su discurso na canalnan di televicion, radio emisoranan y riba medionan social prome cu a drenta e aña nobo, Prome Minister di Pais Aruba, Señora Evelyn Wever-Croes a duna un reflexion riba aña 2017 y a elabora riba e plan di gobernacion di Gabinete Wever-Croes. Prome Minister a bisa lo siguiente:
“2017 tabata un aña den cual nos a mira hopi cambio. Un campaña electoral diferente, cu a enfoca mas riba e contenido di programanan. Un resultado di eleccion cu a condusi na un coalicion pa prome biaha den 20 aña. Un proceso di formacion den cual e interes di e partidonan no tabata na prome luga, sino e interes di pueblo di Aruba. Un union entre tres partido hopi diferente, pero cu un meta comun: bienestar di e ser humano.
Nos gobierno nobo mesora a worde confronta cu e crisis financiero. Una bes e cifranan real no por a worde scondi mas, e realidad a bira conoci di deficitnan adicional grandi. Nos kier cumpli cu compromiso y palabracionnan haci riba tereno financiero. Sinembargo, nos a compromete cu nos lo presenta un plan den cual lo pone Aruba riba e caminda corecto di un presupuesto balansa, pero e biaha aki a base di cifranan realistico y un plan realistico.
Nos compromiso ta pa sanea e situacion financiero di nos pais, pero den esaki nos no por neglisha e ser humano mas. Apenas algun dia den gobernacion, nos a worde confronta cu un otro crisis, e crisis social, cu a desemboca den morto cruel di dos angelito, Rishandroh y Eugene, victima di abuso di mucha. Un caso lamentable cu a sacodi henter nos pais y Reino.
Desde e momento aki e enfasis di atencion na Aruba a cambia. Si ainda tabata tin hende ta duda, desde e dia aki tur hende ta di acuerdo cu e problemanan social no ta simplemente problema mas, sino un explosion social y nos no por warda ni un momento mas pa atende cu esaki. Nos gobierno diligentemente bou dirigencia di Minister di Asuntonan social, a atende cu e tema, y pa mustra e seriedad di e asunto un comision a worde institui bou di dirigencia di Minister President, pa bin cu un plan di emergencia cu lo worde ehecuta cu prioridad.
Cu e gobierno nobo, por a nota mesora e bientonan di cambio, den tur skina. E ser humano a haya atencion. Orden y respet ta worde implementa. Speranza y confianza ta worde fomenta. E bientonan di cambio cu ta crea e fundeshi pa e vision di gobierno pa 2018.
Y apesar cu e retonan financiero ta sigui exigi atencion, nos gobierno den 2018 lo sa di trece un balansa entre finanzas publico sano, y pone e ser humano central.
Ademas e atencion lo ta dirigi riba bon gobernacion y integridad. Un ministerio nobo cu ta resorta bou di Minister President lo ta encarga pa bin cu e Camara di Integridad, y pa fomenta integridad y bon gobernacion den tur area di gobernacion. Nos institutonan halto di estado lo worde fortifica y Parlamento lo worde independisa pa asina cumpli miho cu e tarea di controla gobierno.
E situacion financiero lo worde sanea basa riba un plan financiero bon defini y realistico, den cual lo reduci e deficit, y mes momento crea espacio pa desaroyo economico, pa inversionnan y pa cumpli cu e meta principal: pone e ser humano central back.
Aruba lo bira atrobe un luga sigur pa biba. E problemanan social lo worde atendi cu nan, y soluciona mas tanto posibel y esnan mas vulnerable lo haya atencion. Nos muchanan lo haya proteccion atrobe. Nos hobennan lo haya sosten y perspectiva atrobe y nos grandinan lo haya e cuido digno cu nan merece.
E cuido di salud lo haya atencion. Tempo di espera lo worde corta y e cuido lo worde treci mas cerca di e pacient.
Enseñansa lo worde innova y lo worde dirigi den crea mas oportunidad pa nos studiantenan. Mas graduado y menos “dropouts”.
Costo di bida lo worde reduci, y lo introduci miho control di prijsnan.
Nos medio ambiente lo worde protehi y e problema di sushi lo worde soluciona.
Y di e forma aki lo trece progreso, prosperidad y abundancia den cada hogar na Aruba.
Mi kier gradisi cada ciudadano di pais Aruba pa bo sosten.
Ohala cu 2018 por trece hopi bendicion pa cada hogar, y cu nos como pueblo por uni mas. Cu UNION nos pueblo a logra cosnan grandi, y cu UNION nos lo logra cosnan grandi pa Aruba.
Cu e aña nobo por trece hopi paz, harmonia y felicidad pa cada un di boso, y pa Aruba, cu e aña nobo trece bienestar y progreso pa tur. Un Feliz y Prospero aña 2018 pa henter e pueblo di Aruba”.


text:
Security di Playa Linda Hotel tabata bezig ta controlando rond di e hotel y na dado momento e security a nota cu huma blanco ta saliendo for di e negoshi di Dushi Bagels y ta hole plastic kima.
Mesora e security a bati alarma y polis tambe a presenta y un rato despues brandweer tambe a presenta na e sitio pa asina paga e candela y sigura cu tur cos ta ok. Algo pasa di 2or y 50 di madruga e personal di brandweer a drenta den e negoshi pa asina bay chek exactamente ta kiko tabata na candela y a topa cu un waya di coriente cu tabata na candela y a atende cu esey pa evita lo peor.
E donjo di e negoshi tambe a presentay e no por a kere di loke e tabata wak cu huma tabata saliendo for di e negoshi. Brandweer a hasi un tremendo trabou pa asina evita lo peor.


text:
No tur cuminda merese e titulo di SUPER SALUDABEL. Antes higra tawata un cuminda
hopi comi pero cu tempo a perde su popularidad. Esaki ta jammer paso higra ta un
cuminda super saludabel yen di proteina, abao den caloria y yen di vitamina y mineral.
Lever ta un organo vital den ser nan humano y bestianan. Normalmente e organo mas grandi cu yen di funcion
vital manera :
-procesa cuminda digestiona
-filter y limpia toxiconan di nos sanger
-warda glucose(sucu), hero, vitamina y otro nutrientenan
Manera ma menciona, Higra tawata un cuminda popular pero cu tempo carni a bira mas
popular. Mi mes a keda babuca cu higra ta contene mas vitamina y mineral cu fruta.
Un tiki higra ta provee facilmente e recomendacion diario di nutrientenan esencial sin conta
cu higra ta barata. Esnan mas popular ta bin di baca, galiña y pato.
Higra ta contene:
Vitamina B12
Vitamina A
Riboflavin (B2)
Folate (B9)
Heru
Koper
Choline
NOTA: -NO ta consehabel pa hende muhernan den espera y esnan cu GOUT pa come higra.
-TIP pa cushina higra…lage trek den lamoenchi of biña pa cambia e smaak un poco.


text:
Pasco ta acercando y e lista di deseonan di bo yiunan por ta uno hopi largo. P’esey, si bo ta pensa den dunanan co’i hunga, sigura bo mes di sigui e siguiente consehonan di siguridad ora di cumpra regalo.
1. Kies co’i hunga apto pa e mucha su edad
Check e labelnan bon pa conoce e recomendacionnan di fabrica. Esaki, por ehempel den productonan pa muchanan bou di 3 aña, no mester tin partinan chikito of cu por los durante e wega, segun e organisacion Consumer Reports.
2. Evita co’i hunganan cu cantidadnan insigur di lood
Aunke cu e ta na moda, algun co’i hunga manera cierto tipo di spinners, ta wordo fabrica cu cantidadnan di lood cu por pone salud di bo yiu den peliger. Si bo ta considerando di cumpra esaki pa bo yiu, sigura bo mes cu e ta adecua pa muchanan bou di 12 aña
3. Pensa bon prome cu cumpra co’i hunga cu ta tira
Esakinan por ocasiona lesionnan serio den wowo of e mucha por hasta choka cun’e segun e portal Healthy Children, di e American Pediatric Association (AAP)
4. Busca peluchenan bon confecciona
Check cu tur e pidanan ta bon na nan luga, cu e rand y e cosi ta sigur. Ta importante tambe, cu e por wordo laba den wasmashin, Prome cu bo dun abo yiu e peluche, corda di kita cualkier cabuya of cinta los pa Evita cu e por horca su mes. Di otro banda, ta importante pa Evita popchinan cu “bolitanan chikito” den nan, ya cu nan por stik cu sakinan.
5. Co’i hunga di kimico ta bon pa muchanan riba 12 aña
Esakinan por causa candela of explosion y nan por contene kimiconan peligroso tambe.
6. Tene cuidao cu co’i hunga di bacteria
Muchanan por haya problemanan intestinal serio y tambe problemanan di stoma, cu por causa su morto, door di guli un bacteria chikito.
7. Y co’i hunganan electrico
Pa preveni kemaduranan of shocknan electrico den muchanan bou di 10 aña, Evita di duna co’i hunganan cu mester wordo geplug. Miho lo ta pa opta a esunnan cu ta uza bacteria.
8. Cumpra tambe ekiponan di siguridad
Particularmente si bo ta bay regal abo yiu un ekipo deportivo, considera pa dun’e tambe articulonan di proteccion manera brilnan policarbonato.


text:
Mehorashon supstansial pa abitantenan di Boneiru, Sint Eustatius i Saba
Abitantenan di Boneiru, Sint Eustatius i Saba mester tin un bida mas mihó. E gastunan básiko manera hür, kuminda i ko’i bebe ta haltu pa hopi hende kompará ku nan entrada. Ta pa e motibu aki Gabinete Hulandes ta tuma medidanan konkreto pa redusí pobresa i pa mehorá empleo. E medidanan aki ta forma parti di un pakete mas amplio di inisiativanan pa realisá esfuersonan serio pa oumentá invershonnan na e islanan. Esaki Sekretarionan di Estado Tamara van Ark di Asuntunan Sosial i di Labor i Raymond Knops di Asuntunan Interior i Relashonnan den Reino a informá Eerste i Tweede Kamer.
Gabinete Hulandes a laga investigá e asina yamá ijkpunt (punto di referensia) pa e siguridat di eksistensia na e islanan. Partikularmente pa hendenan ku un entrada abou ta difísil pa yega fin di luna ku nan entrada. E konklushonnan di e investigashon ariba menshoná ta pidi pa akshon. “Dor di subi e entrada di e personanan ku no tin trabou òf ku ya ta ku penshun na Boneiru, Sint Eustatius i Saba nos ke kontribuí na yuda pa nan por hasi nan kompra diario i paga nan hür” Sekretario di Estado Van Ark ta splika, “tambe mi ta haña importante pa hendenan haña oportunidat pa haña un trabou. I ku esunnan ku sali for di ònderstant i haña un trabou por nota un adelanto real di entrada.’
Gabinete Hulandes ta tuma medidanan ku ta kuadra dentro di e konteksto spesífiko di Hulanda Karibense. “A base di e akuerdo di gobernashon di Gabinete Hulandes kompleto nos ta tuma pasonan importante ku mester mehorá bida di hopi hende na e 3 islanan” Knops ta enfatisá. “Ku e pakete aki di medida Gabinete ta dal un paso importante dilanti; esaki ta pone tambe ku mandatarionan di e islanan tambe mester hasi èkstra esfuerso.”
Ku e diferente medidanan Gabinete Hulandes ta sòru pa e gruponan mas vulnerabel manera penshonadonan ku ta nan so, personanan ku ta kompletamente i permanentemente inkapasitá pa traha i mayornan (soltero/a) ku yu por bai dilanti na entrada. Tambe tin medidanan pa baha kosto di bida i pa mehorá e potensial ekonómiko.
Medidanan
Pa subi entrada
- Ònderstant pa personanan ku ta biba independiente ta subi entrante promé di yanüari 2019.
- Kompensashon pa yu ta subi ku 50 porshento.
- Gabinete tin komo ophetivo pa introdusí un kompensashon adishonal pa personanan ku ta biba nan so i ta risibí AOV.
- Tambe Gabinete ke subi e suma ku personanan ku ta kompletamente i permanentemente inkapasitá pa traha ta risibí.
- Na e mes momentu entrante 2019 mas hende ta bini na remarke pa haña asistensia partikular dor ku e nivel di entrada ta subi na 120 porshento di e suèldu mínimo stipulá pa lei.
- Riba e asina yamá Prinsjesdag (den luna di sèptèmber) lo wak si por baha e gastunan di dunadó di trabou pa asina suèldu mínimo por subi i ku esaki tambe e kompensashonnan manera ònderstant.
Pa baha gastunan
- E Gabinete ta duna un impulso na bibienda sosial na e islanan dor di introdukshon di un forma di supsidio di hür.
- Tambe Gabinete ta ofresé un supsidio pa garantisá akseso na suministro di awa di bebe i tambe lo revisá lei i reglanan di telekomunikashon pa redusí gastunan.
- Ademas lo bai hasi esfuersonan pa proyektonan pa produsí fruta i berdura lokal keda realisá.
Pa mehorá akseso na trabou
- Tambe Gabinete Hulandes ta bai yuda pa mehorá kalidat i akseso na krèsh pa yu.
- Gabinete lo bai hasi esfuersonan pa stimulá pa hendenan kuminsá nan propio empresa ku kréditonan mikro i pa sostené Kámara di Komersio.
- Finalmente ta hopi importante pa hendenan ku pèrdè trabou haña un otro trabou rápido pa asina nan por tin un mihó entrada. Gabinete ku yudansa di e munisipio Leiden a kuminsá traha riba esaki kaba, pero mester traha mas duru riba dje.
Gabinete Hulandes a tuma e investigashon realisá hopi serio i ta traha riba un kooperashon konstruktivo ku Entidatnan Públiko pa asina e situashon ekonómiko pa hopi hende por drecha. Na 2020 lo midi e impakto di e medidanan ku a tuma pa asina disidí si mester bini ku medidanan adishonal.


text:
ORANJESTAD – Diahuebs mainta, 8 di maart, atleta di Taekwondo, Jennifer Báez García a gana medaya di Oro den modalidad di Pumsee, durante e Open di Mexico, na ciudad di Monterrey.
E modalidad di Pumsee o Forma, ta un combinación di defensa, atakenan y posicionan, realisa den un forma especifico, contra varios contrincantenan imaginario. Cada Pumse tin un nificado filosófico di e tradición y cultura di Korea.
Despues di un excelente participación den Clasificatorio pa Weganan CAC unda Jennifer a keda number 4 den su categoría, Jenniffer a participa den e Open di Mexico kedando na prome luga den categoría Femenino, Pumsee Individual Tradicional – 40 anja, por encima di e atletanan di Mexico.
Durante su careda como atleta Jennifer a cuminsa den modalidad di Kyorugi ( Combate). Un par di anja atrás, a cambia pa e modalidad de Pumsee.
Jennifer actualmente bibando na Ciudad di Monterrey, Mexico, lo mira acción atrobe awe 9 di Maart, pero compitiendo cu un partner di Mexico den modalidad pair y cu dos atletas mas di Mexico den modalidad Tercia.
Aruba Taekwondo Bond ta yama pabien na nos atleta Jennifer Baez Garcia, pa su logronan, en especial ariba 8 di Maart dia di hende muhe.


text:
Piedra Plat – Diadomingo mainta algo prome cu 12’or, polis a bay altura di Jontai situa na Piedra Plat.
Polis mester a bay papia cu dama basta emociona na Piedra Plat
Prome informe tawata cu un dama lo kier a pone fin na su bida, door di cana subi caminda grandi.
Na yegada di polis, nan a bay parti patras di e negoshi y ey nan a bin topa cu e dama.
Tawata trata di un dama hoben, cu tawata basta emociona.
A resulta cu e dama lo a tawata den momentonan poco dificil ariba e tereno amoroso.
Pero aparentemente no tawata asina cu elo kier a pone fin na su bida, door di bula dilanti auto.
E dama lo tawata distrai momento cu ela bay crusa caminda, y un auto lo a por of a hera di dale.
Agentenan a splike algun cos y despues a bay direccion warda di polis cune pa por a papia mas trankil.


text:
Huidige artikelen
Artikelen uit juni 2017
28-6-2017 - Diabierna awor ta ultimo dia pa paga e impuesto di vehiculo di motor pa e di dos mita di aña 2017
E di dos periodo aki ta cuminsa dia 1 di juli 2017
Lees meer...
26-6-2017 - Entrante 27 di juni te cu 3 di juli 2017 no ta posibel pa paga permiso di DIMAS na oficina di Departamento di Impuesto na Camacuri
Por haci pago si na oficina di gobierno di districto
Lees meer...
26-6-2017 - Diabierna awor ta ultimo dia pa entrega e plachinan di number di vehiculo di motor cu no ta den uzo
ORANJESTAD – Departamento di Impuesto ta participa cu diabierna awor, dia 30 di juni, ta ultimo dia cu por entrega e plachinan di number di vehiculo di motor cu no ta den uzo pa e siguiente kwartaal di 2017. Si entrega e plachinan na tempo e cl... Lees meer...
26-6-2017 - Diabierna awor e prome termino di pago di grondbelasting 2017 ta caduca
15-6-2017 - Hues a sentencia 17 persona pa incumplimento di declaracion di inkomstenbelasting 2012 y/of 2013
Ta importante pa cumpli cu entregamento di e declaracion
Lees meer...
9-6-2017 - Dia 30 di juni proximo ta ultimo dia pa paga e impuesto di vehiculo di motor di e di dos mita di aña 2017
E di dos periodo aki ta cuminsa dia 1 di juli 2017
Lees meer...


text:
Director Ezzard Cilie:
ORANJESTAD (AAN) – Den conferencia di prensa, director di Hospital dr. Horacio Oduber, sr. Ezzard Cilie a amplia tocante e situacion cu a surgi na Hospital ayera mainta, debi na un derame di diesel cu a afecta henter hospital.
MEDIDA DI URGENCIA:
Director di Hospital a splica cu nan mester a tuma un medida di urgencia, cual ta kita e coriente na hospital.
Esaki ta necesario pasobra e caminda e humedad y e caminda unda e fuel a plama ta crea un peligro grandi pa un explosion.
Cilie a papia di un explosion di un dimension cu solamente comparable na cualkier eventualidad den un instancia manera WEB of Valero. Kiermen, asina grandi e impacto di algo asina lo por ta.
E motibo di locual a sosode nan no sa ainda. Esaki ta bay wordo investiga. Sr. Cilie a indica cu nan ta buscando tur e stakeholders pa nan tuma nan responsabilidad den e situacion aki, y hunto wak kico mester haci.
E director a duna di conoce cu mester a cera tur camber di operacion y tin dos di urgencia pafo di hospital por si acaso mester opera un pacient di urgencia.
E pacientnan cu ta depende di cuido intensivo a wordo poni na otro lugar, pero na un manera profesional pa esaki no bay costa bida di ningun hende.
Ademas di tur medida prudente cu a wordo tuma IMSAN tambe tey pa brinda ayudo. E departamento di radiologia no por funciona e holo cu ta sali eynan no ta bon pa pacient ni pa trahador, y den esaki IMSAN ta yudando HOH pa carga e peso aki. Mariniers Kazerne tambe ta dunando un man si e medidanan mester bira mas drastico.
Cilie a reitera cu Hospital a tuma tur precaucion pa e pacientnan ta safe y a menciona cu segun a calcula lo a tuma di dos pa tres ora (na momento cu e rueda di prensa tabata tumando lugar) e situacion lo a keda soluciona pa bolbe na normalidad.
Pero asina mes, ainda lo mester a investiga kico précis a pasa, kico a causa e dilema aki. El a señala cu mirando cu hospital ta bao di construccion, e tipo di cosnan aki por sosode, y e situacion a surgi den e edificio nobo.
Ningun pacient a bay cas, no obstante si mester a cancela e horario di bishita di merdia na pacient pa asina tin menos hende y menos fluho si persona por si acaso mester bay na medida mas drastico.


text:
ORANJESTAD(AAN): Cu hopi orguyo famia Dania-Geerman, mayornan Eulogio y Elda, rumannan Luigi y Guido, wela Lena, tantanan Yvette y Mirella y enamorado Chris a presencia e ricibimento di e artsdiploma di Manuelle S. Dania, den un bunita ceremonia na Rijksuniversiteit (RuG) Groningen, Hulanda.
Manuelle tabata alumno di school basico Colegio Laura Wernet y Colegio Arubano, VWO. Despues di a termina su VWO, Manuelle S. Dania a continua cu su estudio di Geneeskunde na Rijksuniversiteit Groningen.
Pa su Masterthesis Manuelle a investiga e salud di muchanan naci despues di inseminacion artificial, parti di e IVF-project na UMCG. Manuelle a termina su studio cu exito cu e Semiarts stage den Kindergeneeskunde, e direccion di su interes principal pa futuro carera; como verdieping el a completa e stage aki den Klinische Genetica.
Manuelle a termina su artsexamen ariba 13 april 2017 y ariba 18 mei 2017 a ricibi su Master of Science den Geneeskunde mihor conoci como cu e titulo di “Doctor of Medicine”.
Masha pabien na un dokter Arubiano mas. Ta desea dokter Dania hopi exito den su futuro carera.


text:
ORANJESTAD (AAN): E industria turistico ta sigui demostra desaroyonan sumamente positivo pa nos destinacion. Turismo na e momentonan aki ta solido y duradero y den apenas algun luna di trabao Minister Dangui Oduber a logra trece un gran cantidad di asiento for di vuelonan directo for di Merca cu lo trece na su turno turistanan di calidad. Minister Oduber su enfoke ta pa target e turistanan di calidad cu ta laga hopi placa den nos economia.
Desde cambio di gobernacion a logra haya vuelonan for di Minneapolis cu Sun County Airlines, a logra vuelonan directo for di Dallas Texas y Chicago Illinois cu American Airlines y recientemente a logra vuelonan adicional for di Boston cu Jetblue. Tambe nos ta pendiente expansion di cantidad di asiento for di Copa Airlines for di Merca.
Banda di esaki esfuerzonan ta worde haci pa haya mas asiento for di Latino America y tambe di Europa. Minister Oduber ta masha contento cu e resultadonan concreto aki y ta demostra cu e ta cumpliendo cu su vision di trece turistanan di calidad. Aña 2018 ta un aña record pa Aruba y e reto ta pa mantene esaki na mesun nivel pa e añanan cu ta sigui. Tur indicador den turismo e aña aki ta positivo. REV PAR cu ta un indicador pa midi e calidad di turistanan ta den double digits y esaki ta confirma cu e calidad di turistanan ta biniendo Aruba a bira mas hopi.
E maneho cu Minister Dangui Oduber ta hibando ta dunando su fruto y ta creando e perspectiva positivo cu nos pais tin mester di dje. Na momento cu nos unico pilar economico ta demostra crecemento den tur sentido ta duna un aliento positivo na e desaroyo economico di nos pais.


text:
WILLEMSTAD - Djadumingu a duna komienso na e proyekto Nos Ta Konektá na Crown Automotive na Ser'i Domi.
Paga bon tinu ora di kumpra tereno!
Willemstad - Minister Jesus-Leito huntu ku Domeinbeheer a tuma nota di diferente benta ilegal di tereno di Gobièrnu na preis di baka flaku. Domeinbeheer kier atvertí pueblo di Kòrsou pa paga hopi bon tinu i no kai den e trampa pa kumpra tereno di Gobièrnu, ku òf sin konstrukshon, ku no ta emití legalmente.
Reflektor i dots na altura di subida di seru na Parera
Willemstad - Servisio pa Obra Públiko (OW) resientemente a tuma diferente medida entre e lusnan di tráfiko riba Schottegatweg Zuid for di Nightingaleweg te na Presidente Rómulo Betancourt Boulevard na Parera.
Brantwer Kòrsou a risibí donashon di 10 mil buki pa mucha for di Brantwer Midden & West Brabant Hulanda
WILLEMSTAD - Kuerpo di Brantwer Kòrsou ta kontentu despues ku Veiligheidsregio di Brantwer Midden & West Brabant na Hulanda a opsekiá nos alrededor di 10mil buki pa enseñansa na skol di fundeshi relashoná ku prevenshon kontra kandela.
Oumento di márgen di 3 sèn riba e preis di Awa, Koriente, Gasolin i Disel entrante 4 di sèptèmber
Willemstad - BARKU MARÁ NO TA GANA FLETE. Oumento di márgen di 3 sèn riba e preis di Awa, Koriente, Gasolin i Disel entrante 4 di sèptèmber awor ta un MEDIDA pa generá mas sèn pa Gobièrnu
Tepnan pa propietarionan di negoshi
WILLEMSTAD - Kuerpo Polisial ta sigui konsientisá nos komunidat, kon pa yuda minimalisá e posibilidat di bira víktima di ladronisia ku violensia.
Djaluna 3 di sèptèmber ROP ta será mitar dia parti mainta
Willemstad – Servisio pa Planifikashon Urbano (ROP) ta sera riba djaluna 3 di sèptèmber entre 8or di mainta pa 12or di mèrdia. Esaki ta relashoná ku un trayekto interno pa personal di ROP pa huntu optimalisá e servisio.